இரட்டை இலை சின்னம் யாருக்கு?

ஆர்.கே. நகர் இடைத்தேர்தலில் சசிகலா, பன்னீர்செல்வம் ஆகிய இரு அணிகளுக்கும் இடையே, இரட்டை இலை சின்னம் யாருக்கு என்று மோதல் வலுக்கத் தொடங்கிவிட்டதாகத் தகவல்கள் வெளியாகி உள்ளன. அ.தி.மு.க. பொதுச் செயலாளராகவும், தமிழக முதல்வராகவும் இருந்த ஜெயலலிதா, கடந்த டிசம்பர் 5-ம் தேதி இறந்தார். இதையடுத்து, அவர் வெற்றிபெற்ற ஆர்.கே. நகர் தொகுதியில், ஏப்ரல் 12-ம் தேதி இடைத்தேர்தல் நடத்தப்படும் எனத் தேர்தல் ஆணையம் அறிவித்துள்ளது. ஏப்ரல் 15-ம் தேதி வாக்கு எண்ணிக்கையும் நடைபெறும் என்று தெரிவிக்கப்பட்டுள்ளது. ஜெயலலிதா மறைவுக்குப் பிறகு அ.தி.மு.க-வில் ஏற்பட்டுள்ள உள்கட்சி பூசல் காரணமாக சசிகலா, ஓ.பன்னீர்செல்வம் என இரண்டு அணிகள் உருவாகி உள்ளன. பொதுச் செயலாளர் சசிகலாவின் தேர்வு செல்லாது என்று பன்னீர்செல்வம் அணியினர் தேர்தல் ஆணையத்திடம் முறையிட்டுள்ளனர். இதற்குத் பதில் அளிக்க, சசிகலாவுக்கு தேர்தல் ஆணையம் நோட்டீஸ் அனுப்பியது. அதற்கு சசிகலாவால் நியமிக்கப்பட்ட துணைப் பொதுச்செயலாளர் டி.டி.வி. தினகரன், தேர்தல் ஆணையத்துக்கு பதில் அளித்திருந்தார். அதை நிராகரித்த தேர்தல் ஆணையம், மார்ச் 10-ம் தேதிக்குள் சசிகலா, பதில் அளிக்கும்படி தெரிவித்துள்ளது. இந்தச் சூழ்நிலையில், ஆர்.கே.நகர் தொகுதியில் இடைத்தேர்தல் நடத்தப்பட உள்ளது. இந்தத் தேர்தலில் அ.தி.மு.க-வில் சசிகலா அணி, பன்னீர்செல்வம் அணி, ஜெயலலிதாவின் அண்ணன் மகள் தீபா, தி.மு.க. மற்றும் இதர கட்சிகளும் களமிறங்கத் தயாராகிவருகின்றன. அ.தி.மு.க-வில் ஏற்பட்டுள்ள உள்கட்சி பூசல், தங்களுக்கு சாதகமாக அமையும் என்று தி.மு.க. தரப்பு கருதுகிறது. அதேநேரத்தில், ஜெயலலிதாவின் அண்ணன் மகளான தீபாவின் ஆதரவாளர்கள் நமக்குத்தான் வெற்றி என்று சொல்லத் தொடங்கி உள்ளனர். இதர கட்சிகள் தேர்தலில் போட்டியிடலாமா என்ற ஆலோசனையில் ஈடுபட்டுவருகின்றனர். அ.தி.மு.க-வில் சசிகலா அணியிடம் இரட்டை இலை சின்னம் இருந்துவருகிறது. அதைக் கைப்பற்றும் நோக்கத்தில், பன்னீர்செல்வம் அணியினர் காயை நகர்த்திவருகின்றனர். அதற்கு அடித்தளமாக இந்தத் தேர்தலைப் பயன்படுத்தலாம் என்ற திட்டமும் அந்த அணிக்கு உள்ளது. மார்ச் 10-ம் தேதிக்குப் பின், தேர்தல் ஆணையம் அறிவிக்கும் பதிலுக்குப் பிறகு, பன்னீர்செல்வம் அணியினர் அதிரடியாக இரட்டை இலை சின்னத்தை மீட்கக் களமிறங்க உள்ளதாக அந்த அணியின் முக்கிய நிர்வாகி ஒருவர் தெரிவித்தார். ஆர்.கே.நகர் இடைத்தேர்தல் தேதி அறிவிப்பு வெளியானதும், பன்னீர்செல்வம் தலைமையில் அந்த அணியின் முக்கிய நிர்வாகிகள் ஆலோசனை நடத்தினர். அப்போது, தீபாவுக்கு ஆதரவு தெரிவிப்பது தொடர்பாக விவாதிக்கப்பட்டது. அதற்கு சில நிர்வாகிகள் ஆட்சேபனை தெரிவித்துள்ளனர். வடசென்னை மண்ணின் மைந்தனான அ.தி.மு.க. அவைத் தலைவர் மதுசூதனனைக் களமிறக்கலாம் என்றும் தெரிவிக்கப்பட்டது. அதற்குப் பெரும்பாலானவர்கள் சம்மதம் தெரிவித்துள்ளனர். மதுசூதனன், வேட்பாளராக அறிவிக்கப்பட்டால், தீபாவுக்கு நிச்சயம் பன்னீர்செல்வம் அணியினர் ஆதரவு அளிக்க மாட்டார்கள். மேலும், மதுசூதனனும் இரட்டை இலை சின்னத்துக்கு தேர்தல் ஆணையத்திடம் உரிமை கோருவார். இது, நிச்சயம் சசிகலா அணிக்கு சிக்கலை ஏற்படுத்த வாய்ப்புள்ளது. அப்போது, தேர்தல் ஆணையம் எடுக்கும் முடிவின்படி அடுத்தகட்ட நகர்வுக்கு பன்னீர்செல்வம், சசிகலா அணியினர் செல்வார்கள். இதுகுறித்து பன்னீர்செல்வம் அணியினர் கூறுகையில், "மார்ச் 10-ம் தேதிக்குப் பின், தேர்தல் ஆணையம் எடுக்கும் முடிவுக்குப் பிறகே சசிகலா மற்றும் அவரது அணியினரின் நிலைமை தெரியும். அதற்குள் அவர்கள் ஆர்.கே. நகர் தொகுதியில் வேட்பாளர்களைத் தேர்வு செய்யும் பணியில் ஈடுபட்டுவிட்டார்கள். எங்கள் அணியில் உள்ளவர்களை கட்சியிலிருந்து நீக்கிவிட்டதாக சசிகலா சொல்கிறார். அதற்கான அதிகாரம் அவரிடம் இல்லை. நாங்களும் சசிகலா மற்றும் அவரால் நியமிக்கப்பட்டவர்களை நீக்கிவிட்டோம். சசிகலாவின் பொதுச் செயலாளர் நியமனமே செல்லாது என்று சொல்லிவருகிறோம். இந்தச் சமயத்தில் அவர், எப்படி எங்கள் அணியை சேர்ந்தவர்களை நீக்க முடியும். தேர்தல் ஆணையத்தின் பதிலை ஆவலுடன் எதிர்பார்த்துக் காத்திருக்கிறோம். அ.தி.மு.க-வின் விதிப்படி தேர்தல் ஆணையம் நடவடிக்கை எடுக்கும் என்று நம்பிக்கையுடன் இருக்கிறோம். ஆர்.கே.நகரில் நிச்சயம் எங்கள் அணியைச் சேர்ந்த ஒருவர் வேட்பாளராக நிறுத்தப்படுவார். அவர் அந்தத் தொகுதியின் மண்ணின் மைந்தனாக இருப்பார். அந்த வேட்பாளருக்கு இரட்டை இலை சின்னத்தை ஒதுக்கும்படி தேர்தல் ஆணையத்திடம் முறையிடுவோம். தேர்தல் ஆணையத்தால் சசிகலா நியமனம் செல்லாது என்று அறிவிப்பு வந்தால், உடனடியாக அடுத்த பொதுச் செயலாளரை தேர்ந்தெடுத்து, இரட்டை இலையை நாங்கள் கைப்பற்றுவோம். கட்சியினர் மற்றும் பொது மக்கள் மத்தியில் எங்களுக்குத்தான் ஆதரவு இருக்கிறது. அதை உண்ணாவிரதப் போராட்டம்மூலம் நிரூபணமாகிவிட்டது" என்றார். டி.டி.வி.தினகரன் தரப்பில் பேசியவர்கள், ஆர்.கே.நகரில் அ.தி.மு.க.சார்பில் போட்டியிடும் வேட்பாளரைத் தேர்வுசெய்யும் பணியில் ஈடுபட்டுளோம். கட்சியின் பொதுச் செயலாளர் சசிகலா, வேட்பாளரை அறிவிப்பார். எங்களைப் பொறுத்தவரை ஓ.பன்னீர்செல்வம் அணியினரை எங்களுக்கு எதிரியாகக் கருதவில்லை. அ.தி.மு.க-வின் எதிரி, தி.மு.க. ஆர்.கே.நகர் தொகுதியில் நிச்சயம் எங்களுக்குத்தான் வெற்றி கிடைக்கும். அந்தளவுக்கு ஜெயலலிதா, பல நலத் திட்டங்களை அந்தத் தொகுதியில் செய்துள்ளார். மக்கள் சேவைக்காக எங்களுக்கு அந்தத் தொகுதியில் வெற்றி உறுதிசெய்யப்பட்டுவிட்டது. தேர்தல் ஆணையம் எங்களது பதிலை ஏற்றுக் கொள்ளும்" என்றனர். தீபாவின் ஆதரவாளர்கள் கூறுகையில், "ஏற்கெனவே ஆர்.கே. நகரில் போட்டியிடுவேன் என்று தீபா தெரிவித்துள்ளார். அதன்படி நிச்சயம் அவர் போட்டியிட வேண்டும். ஆர்.கே. நகரில் தீபா போட்டியிட்டால், வெற்றி எங்களுக்குத்தான். தீபா தலைமையில் ஆலோசனை நடந்து வருகிறது. ஏற்கெனவே தீபாவுடன் இணைந்து பணியாற்றுவதாக பன்னீர்செல்வம் அணியினர் அறிவித்துள்ளனர். இதனால் அவரும் தீபாவுக்கு ஆதரவு அளிப்பார் என்று நம்பிக்கை உள்ளது. பன்னீர்செல்வம் அணியினரின் முடிவுக்குப் பிறகு, நாங்கள் அடுத்தகட்ட முடிவை அறிவிப்போம். வேட்பாளராக தீபா நிற்க வேண்டும் என்று அவரிடம் வலியுறுத்துவோம். அவர் எடுக்கும் முடிவுக்குக் கட்டுப்படுவோம்" என்றனர்.


ஓ வகை ரத்தம் தேவை. மலாக்கா மருத்துவமனை வேண்டுகோள்

மலாக்கா, இங்குள்ள மலாக்கா மருத்துவ மனையில் ‘ஒ’ வகை இரத்தம் தேவைக்குக் குறைவாக இருப்பதால் உடனடியாக இவ்வகை ரத்தக் குரூப்பை உடையவர்கள் இரத்த தானம் செய்யுமாறு மாநில சுகாதார துறையின் இயக்குனர் டாக்டர் கசாலி ஒத்மான் கேட்டுக் கொண்டார். மலாக்கா மருத்துவமனையிலிருந்து தான் அந்த மாநிலத்தில் உள்ள தனியார் மருத்துவமனை உட்பட எல்லா மருத்துவமனைகளுக்கும் தேவையான இரத்தம் அனுப்பப்படுகிறது. கிடைப்பதற்கு அரிய ரத்த குழுவான ‘ஒ’ வகை இரத்தத்தின் கையிருப்பு தேவைக்கு குறை வாக உள்ளதால் அவசர நேரத்தில் போதிய அளவு இல்லாமல் போய்விடும் என்று அவர் கூறினார். இதனிடையே, மற்ற வகை இரத்தக் குழு உடையவர்களும் தாராளமாக வந்து ரத்த தானம் செய்யலாம் என அவர் தெரிவித்தார். அப்படி தானம் செய்ய விரும்புவோர், காலை 11 மணி தொடங்கி மாலை 4 மணிக்குள் மலாக்கா மருத்துவனையின் ரத்த தானம் செய்யும் பிரிவுக்குச் சென்று தானம் செய்யலாம் என அவர் கேட்டுக் கொண்டார்.


வைகோவுக்கு திடீர் சிறை! சென்னை நீதிமன்றம் அதிரடி தீர்ப்பு

கடந்த 2009-ம் ஆண்டு, சென்னையில் நடந்த கருத்தரங்கு ஒன்றில் விடுதலைப்புலிகளை ஆதரித்துப் பேசியதாக, குற்றச்சாட்டு எழுந்தது. இதையடுத்து, ம.தி.மு.க. பொதுச்செயலாளர் வைகோ மீது தேசத்துரோக வழக்கு தொடரப்பட்டது. தமிழக க்யூ பிரிவு போலீஸார் வழக்குப் பதிவுசெய்தனர். இதை யடுத்து, கடந்த ஆண்டு இந்த வழக்கில் இருந்து வைகோ விடுவிக்கப்பட்டார். இந்த வழக்கு தொடர்பாக, சென்னை எழும்பூர் நீதிமன்றத்தில் மேல் முறையீடு செய்யப்பட்டது. அந்த வழக்கு, சென்னை எழும்பூர் நீதிமன்றத்தில் இன்று விசாரணைக்கு வந்தது. இதற்காக, வைகோ நீதிமன்றத்தில் ஆஜரானார். முக்கியமாக, ஜாமீனில் செல்ல விரும்பவில்லை என்று நீதிமன்றத்தில் வைகோ கூறியுள்ளார். இதையடுத்து, அவரை 15 நாள் நீதிமன்றக் காவலில் வைக்க நீதிமன்றம் அதிரடியாக உத்தரவிட்டுள்ளது. அவர், புழல் சிறையில் அடைக்கப் பட உள்ளார்.


கோலாலம்பூர்,

2018 கல்வி ஆண்டு தொடங்கியவுடன் மிகப்பெரிய சர்ச்சைக்குள்ளான டி.எல்.பி. எனப்படும் இரட்டை மொழி  பாடத்திட்டத்தின் அமலாக்கம் தொடரும் என்று கல்வி அமைச்சு நேற்று அதிரடியாக அறிவித்துள்ளது. இதன் மூலம் இப்பிரச்சினைக்கு நிரந்தர தீர்வு ஏற்பட்டு இருப்பது பெற்றோர்களை மகிழ்ச்சி யில் ஆழ்த்தியுள்ளது.

2018ஆம் ஆண்டிற்கான கல்வியாண்டு தொடங்கியவுடன் மிகப்பெரிய சர்ச்சைக்குள்ளான டி.எல்.பி. எனப்படும் இரட்டைமொழி பாடத்திட்டத்தின் அமலாக்கத்திற்கு மலேசியக் கல்வியமைச்சு நிரந்தரமான தீர்வினைக் கண்டிருப்பது பெற்றோர்களிடையே பரவலான வரவேற்பினைப் பெற்றுள்ளதை மலேசிய நண்பனின் ஆய்வுகள் தெளிவுபடுத்தியுள்ளன.

Read More: malaysia Nanban News Paper on 5.1.2017


கோலாலம்பூரை நோக்கி இரயிலை ஓட்டி வந்த ஜொகூர் சுல்தான்!

கெராத்தாப்பி தானா மெலா யுவிற்கு சொந்தமான இரயில் வண்டியை மேன்மை தங்கிய சுல்தான் ஜொகூர் சுல்தான் இப்ராஹிம் இஸ்கண்டார் நேற்று காலை ஜொகூர் பாருவிலிருந்து கோலாலம்பூருக்கு ஓட்டிச் சென்றார்.காலை 9.27 மணிக்கு ஜே.பி. செண்ட்ரல் எனப் படும் ஜொகூர்பாரு செண்ட்ரல் நிலை யத்திலிருந்து ஆறு வண்டி பெட்டிகளுடன் இரயில் வண்டியை அவர் ஓட்டிச் சென்றார். முன்னதாக காலை 9.00 மணிக்கு இரயில் நிலையம் வந்தடைந்த அவர் சரியாக 9.24 மணிக்கு இரயில் வண்டியின் ஓட்டுநர் இருக்கையில் சுல்தான் இப் ராஹிம் இஸ்கண் டார் அமர்ந்தார்.இரயில் வண்டி புறப்படும் முன்னர் மாநில அரசாங்கச் செயலாளர் டத்தோ அஸ்மி ரொஹானி ஜொகூர்பாரு மாநகர மன்ற டத்தோ பண்டார் எ.ரஹிம் நிண் மற்றும் ஜொகூர் பாரு மாவட்ட இலாகா அதிகாரி முகமட் புவாட் ரட்சுவான் ஆகியோரும் அங்கு காணப்பட்டனர். கடந்த 2010ஆம் ஆண்டு ஜூன் 28ஆம் தேதி சுல்தான் இப்ராஹிம் இஸ்கண்டார் இரயிலை ஓட்டுவதற்கான உரிமத்தைப் பெற்றார்.இதனிடையே குளு வாங்கில் இரயில் வண்டியை நிறுத்திய சுல்தான் அருகிலுள்ள மக்களிடம் சிறிது நேரம் அளவலாவினார்.


இலங்கையில் பெரும் தாக்குதல் பள்ளிகள்/கல்லூரிகளுக்கு விடுமுறை

இலங்கை அரசின் கல்வித்துறை அமைச்சர் அகில விவராஜ் காரியவசம் வெளியிட்ட செய்தியில், நாடு முழுக்க பதற்றமான சூழ்நிலை நிலவி வருவதால், நாளை மற்றும் நாளை மறுதினம் இரு நாட்களும், அனைத்து பள்ளி மற்றும் கல்லூரிகளுக்கும் விடுமுறை அளிக்கப்படுகிறது’ என்று தெரிவித்துள்ளார்.


காந்தியின் உருவபொம்மையை துப்பாக்கியால் சுட்டு அவமதித்தவர்களை கைது செய்யக்கோரி ஆர்ப்பாட்டம்

விடுதலைச் சிறுத்தைகள் கட்சியின் தலைவர் தொல்.திருமாவளவன் வெளியிட்டுள்ள அறிக்கையில், காந்தியடிகளின் 71ஆவது நினைவு நாளான ஜன வரி முப்பதாம் தேதி உத்தரப்பிரதேச மாநிலம் அலிகாரில் இந்து மகா சபையின் தலைவி பூஜா ஷகுன் பாண்டே என்பவரது தலைமையில் ஒரு கும்பல் காந்தியடிகளின் உருவபொம்மையைத் துப்பாக்கியால் சுட்டு, தீயிட்டு எரித்து அவமானப்படுத்தியுள்ளது. அத்துடன் காந்தியடிகளைப் படுகொலை செய்த நாதுராம் கோட்சேவின் படத்தை வைத்து மாலையிட்டு மரியாதை செய்து கோட்சே வாழ்க என்று முழக்கமிட்டு உள்ளனர்.

தசரா பண்டிகையின் போது ராவணனின் உருவபொம்மையை எரிப்பது எப்படி வழக்கமாக இருக்கிறதோ இனி ஒவ்வொரு ஆண்டும் காந்தியடிகளின் நினைவு நாளில் அவரது உருவப். பொம்மையை துப்பாக்கியால் சுட்டு, தீ வைத்து எரிப்பது வழக்கம் ஆக்கப்படும் என்றும் அந்தக் கும்பல் அறி வித்துள்ளது.

துப்பாக்கிப்  கலாச்சாரத்தைப் பரப்பும், வன்முறையைத் தூண்டும் செயலை நடத்திய இந்து மகா சபை தலைவி பூஜா ஷாகுன் பாண்டே என்பவர், பாஜக தலைவர்களான உமாபாரதி, முன்னாள் மத்தியப்பிரதேச முதல்வர்  சவுகான் முதலானவர்களுக்கு நெருக்கமானவர் என்பது அவர்களோடு இருக்கும் பூஜா வின் புகைப்படங்கள் மூலம் தெரியவந்துள்ளது. இந்த சம்பவத்துக்கு இதுவரை பிரதமர் மோடியோ மத்திய அரசோ கண்டனம் தெரிவிக்காதது அவர்களும் இதை ஆதரிக்கிறார்கள் என்பதையே உணர்த்துகிறது.

தேசத்தந்தை என்று போற்றப்படும் காந்தியடிகளின் உருவப் பொம்மையைத் துப்பாக்கியால் சுட்ட வீடியோவை சமூகவலைதளத்தில் பரப்பி அந்த கும்பல் இந்தியாவெங்கும் வன்முறையைத் தூண்டி உள்ளது. இது ஒரு பயங்கரவாத செயல் ஆகும். எனவே இந்த சம்பவத்தில் ஈடுபட்ட பூஜா ஷாகுன் பாண்டே உள்ளிட்ட சனாதன பயங்கரவாதக் கும்பலை பயங்கரவாதத்  தடுப்புச் சட்டத்தின் கீழ் கைது செய்ய வேண்டும். இந்து மகாசபை என்ற அந்த அமைப்பை பயங்கரவாத அமைப்பாக அறிவித்து தடை செய்ய வேண்டும் என பாஜக அரசை வலியுறுத்துகிறோம்.

காந்தியடிகளை இழிவுபடுத்திய பயங்கரவாத கும்பலை ஊக்குவிக்கும் மோடி அரசைக் கண்டித்து விடுதலைச் சிறுத்தைகள் கட்சியின் சார்பில் எனது தலைமையில் பிப்ரவரி 4-ஆம் தேதி சென்னையில் மாபெரும் கண்டன ஆர்ப்பாட்டம் நடைபெறும் என்பதை தெரிவித்துக் கொள்கிறோம். இவ்வாறு கூறியுள்ளார்.


தேமுதிகவுடன் கூட்டணி விரைவில் உறுதி செய்யப்படும் - தமிழிசை சௌந்தரராஜன்

சென்னை,

தேமுதிகவுடன் கூட்டணி பேச்சுவார்த்தை சாதகமாக சென்று கொண்டிருக்கிறது, விரைவில் உறுதி செய்யப்படும் என்று தமிழக பாஜக தலைவர் தமிழிசை சௌந்தரராஜன் தெரிவித்துல்ளார்.தமிழக பாஜக தலைவர் தமிழிசை சௌந்தரராஜன் கூறியிருப்பதாவது:

தமிழகத்தில் எதிர்க்கட்சிகள் கூட்டணி அமைக்க முடியாமல் திணறி வருகின்றன. தேமுதிகவுடன் கூட்டணி பேச்சுவார்த்தை சாதகமாக சென்று கொண்டிரு க்கிறது, விரைவில் உறுதி செய்யப்படும். நாளை மறுநாள் நெல்லை, தூத்துக்குடியில் நடைபெறும் நிகழ்ச்சிகளில் கலந்து கொள்ள மத்திய அமைச்சர் பியூஷ் கோயல் தமிழகம் வருகிறார். தமிழகத்தில் 40 தொகுதிகளில் வெல்வதும் முக்கியம், நாடு முழுவதும் தாமரையை மலரவைப்பதும் முக்கியம். இவ்வாறு அவர் கூறினார்.


இலங்கை நாடாளுமன்றம் கலைப்பு..... அமெரிக்கா வருத்தம்.

இலங்கையில் நாடாளுமன்றம் வருகின்ற 14ஆம் தேதி கூடும் என்று அறிவித்த நிலையில் நாடாளுமன்றம் கலைக்கப்பட்டுள்ளதாக அதிபர் சிறிசேனா அதிகாரப்பூர்வமாக தெரிவித்துள்ளார். இந்த நாடாளுமன்ற தேர்தல் வரும் ஜனவரி 5ஆம் தேதி நடத்தப்படும் என்று அறிவிக்கப்பட்டுள்ளது. இந்த தேர்தலுக்கான வேட்பு மனுத்தாக்கல் நவம்19ஆம் துவங்கி நவம் 26 வரை மனுத்தாக்கல் செய்யலாம் என்று தெரிவிக்கப்பட்டுள்ளது. ஜனவரி 17ஆம் தேதி இலங்கை புதிய நாடாளுமன்ற உறுப்பினர்களின் கூட்டம் நடைபெறும் எனவும் அறிவிக்கப்பட்டுள்ளது.

இந்நிலையில் இதுகுறித்து அமெரிக்க வெளியுறவுத் துறை அலுவலக ட்விட்டர் பக்கத்தில், இலங்கை நாடாளுமன்றம் கலைக்கப்பட்டது என்று வெளியாகிய செய்திகளால் அமெரிக்கா கவலை அடைந்துள்ளது. இதனால் அரசியல் நெருக்கடி ஆழமாகும். இலங்கையின் மிகச்சிறந்த கூட்டாளி நாடு என்ற அடிப்படையில், நாட்டின் வளர்ச்சி மற்றும் நிலைத்தன்மைக்கு ஜனநாயக அமைப்புகள் மதிக்கப்படுவது அவசியம் என்று அமெரிக்கா கருதுகிறது” என்று தெரிவிக்கப்பட்டுள்ளது.


தீவிரவாதி திருமுருகன் காந்தி!!!

தீவிரவாதி, தீவிரவாதம் என்பதற்கான பொருள் என்ன என்று கேட்டால் நம்மில் பலர் பயங்கரவாதத்தைத்தான் குறிப்பிடுவோம். ஆனால் பயங்கரவாதம் என்பது வேறு தீவிரவாதம் என்பது வேறு. தன் வாதத்தில் தீவிரமாக இருப்பவர்களைத்தான் தீவிரவாதிகள் என கூறுவார்கள். நமக்கு போராடுபவனை யெல்லாம் கெட்டவனாகவே அரசு காட்டிவிட்டது என்பதுதான் உண்மை. ஆட்சியாளருக்கு அவர் தீவிரவாதியாக (பயங்கரவாதம்) தெரிந்தாலும், நாம் அவரை தீவிரவாதியாகவே (தன் வாதத்தில் தீவிரமாக இருப்பவர்) பார்க்கவேண்டும்.

பெங்களூர் விமான நிலையத்தில் அதிரடி கைது, ஸ்டெர்லைட் போராட்டமும், அங்கு நடந்த துப்பாக்கி சூடு சம்பவத்திற்கு நீதிகேட்டு ஐ.நா. மனித உரிமைகள் ஆணையத்தில் பேசியது, ஈழத்தமிழர்கள் கொலைக்கு நீதிகேட்டு ஐ,நா,வில் பேசியது, அதற்கான போராட்டங்கள், கூடங்குளம், மீத்தேன் வாயு, என தமிழகத்தின், தமிழர்களின் பிரச்சனைகள் பலவற்றுக்குப் போராட்டங்கள்...  இவற்றிற்கெல்லாம் மேல் தேசத்துரோகி பட்டம் என இன்றைய திருமுருகன் காந்தி பிறந்தநாள் அதாவது நன்றாக நடந்துகொண்டிருந்த தொழில், நல்ல வருமானம், நல்ல தொழிலறிவு, நல்ல குடும்பம் இவை யனைத்தையும் விட்டுவிட்டு தமிழர்களுக்காகவும், ஈழத்தமிழர்களுக்காகவும் வந்த ஒருநாள், அந்த நாள்...

திருமுருகன் கோயம்புத்தூரில் பிறந்தவர். அப்பா பெயர் காந்தி. தமிழ்நாடு மின்சாரத் துறை பொறியாளராக பணியாற்றியவர், தொழிற்சங்கவாதியாகவும் இருந்தார். போரட்டங்களின் விளைவாக பலமுறை தொழிற்சங்கத்தின் நடவடிக்கைக்கு ஆளாகி பல ஊர்களுக்கு மாறுதலாகியுள்ளார். திருமுருகன் காந்தியின் முதல் அரசியல் ஆசான் அவரது அப்பா என்றே கூறலாம். ஆரம்பக்கல்வியை மட்டும் அவிநாசி, சேலம், வத்தலக்குண்டு, மதுரை என நான்கு ஊர்களில் படித்தார் திருமுருகன். ஆறாம் வகுப்பு முதல் கோவையில் படித்துள்ளார். இளங்கலையில் அப்ளைட் சயின்ஸ், முதுகலையில் எம்.சி.ஏ. படித்து 1998ல் தனது முதுகலையை முடித்தார். அவர் படிக்க நினைத்தது வரலாறு, ஆனால் பெற்றோரின் வற்புறுத்தலால் எம்.சி.ஏ. படித்தார். 12ம் வகுப்பு படிக்கும்போது தேர்வுமுறையை மாற்றியமைக்க முயற்சித்தது அரசு. அதற்கு எதிராக போராடினார் திருமுருகன் என்பதும் குறிப்பிடத்தக்கது.

கோவையில் 2000ம் ஆண்டில் நாதென்ஸ்கா என்ற விளம்பர நிறுவனத்தை தனது 26வது வயதில் தொடங்கினார். ரஷ்ய எழுத்தாளர் தஸ்தாவெஸ்கியின் வெண்ணிற இரவுகள் சிறுகதையில் வரும் பெண் கதாபாத்திரத்தின் பெயர்தான் ‘நாதென்ஸ்கா’.அவரது வாசிப்பு பழக்கத்திற்கு இது ஒரு எடுத்துக்காட்டு. முதல் தலைமுறை தொழில்முனைவோர் சந்திக்கும் அத்தனை பிரச்சனைகளையும் சந்தித்தார். கடைசியில் அதை கைவிட்டுவிட்டார். அதன்பின் சென்னை வந்த அவர் மீண்டும் விளம்பர நிறுவனம் வைத்து நடத்தினார்.

நன்றாக நடந்துகொண்டிருந்த தொழில், நல்ல வருமானம் இவையனைத்தையும் மாற்றியது ஒரு சம்பவம்... அந்தநாள் இதுதான்... 2009 மே 17 முள்ளி வாய்க்காலில் நடந்த கொடூர படுகொலையில் 1,50,000 பேர் இறந்தனர். இந்த கொடூர செயலுக்கு தமிழகத்திலிருந்து பெரும் எதிர்ப்பு வந்தது. திரு முருகன் காந்திக்கு அவர் நண்பர் தகவல் கூறுகிறார், சாஸ்திரி பவன் அருகில் ஒருவர் தீ குளித்துவிட்டார் என்று. இதைக்கேட்ட திருமுருகன் காந்தி சாஸ்திரிபவனுக்கு விரைந்தார். அங்கு ஒரு இளைஞர் கிட்டதட்ட இறந்துவிட்டார். அவர் எழுதியிருந்த கடிதத்தை படித்தவுடன்தான் தெரிந்தது, இது உணர்ச்சிப்பூர்வமாக எடுத்த முடிவல்ல, ஈழத்தமிழர்களுக்காக உயிர் தியாகம் செய்துள்ளார் என்று. அந்த நாள்தான் தீவிரவாதி திருமுருகன்காந்தி பிறந்தநாள் என்று சொல்லலாம். இறந்த அந்த இளைஞர்தான் முத்து குமார்.

'இந்திய அரசு ஈழத்தமிழர் விஷயத்தில் பெரும் தவறிழைத்துள்ளது. இதை உலகறிய செய்யவேண்டும்' என எண்ணியவர் மே17 என்ற இயக்கத்தை தொடங்கினார். சிறுவயதிலிருந்தே புத்தக வாசிப்பு, பெரியாரிய சிந்தனைகள் கொண்ட திருமுருகன் தனது இயக்கத்தை தேர்தல் அரசியலிலிருந்து தவிர்த்து, இயக்க அரசியலில் ஈடுபட்டார். பெரியாருக்குப் பின், அரசியல் இயக்கமாக அனைவரும் கவனிக்கத்தக்கவகையில் வந்தது மே17 இயக்கம். இதன்பின்தான் அனைத்து போராட்டங்களிலும் மிக அதிகமாக இயங்கினார் திருமுருகன். 2010ம் ஆண்டிலிருந்து மே மாதம் மூன்றாம் ஞாயிற்றுக்கி ழமை மெரினாவில் ஈழத்தமிழர்களுக்கான நினைவேந்தல் நிகழ்ச்சியை நடத்திவருகிறார், எந்தக் காரணம் கொண்டும் அது தடைபடக்கூடாது என்பதில் தீர்க்கமாக இருந்தார் திருமுருகன் காந்தி.

2016 மே 21 நினைவேந்தல் நிகழ்ச்சி நடந்தபோதுதான் அவர் குண்டர் சட்டத்தில் கைதுசெய்யப்பட்டார் அவரோடு பிற அமைப்புகளைச்சேர்ந்த அருண்கு மார், டைசன், இளமாறன் ஆகியோரும் கைதுசெய்யப்பட்டனர். அவர் கைது செய்யப்படுவதற்கு சில நிமிடங்களுக்குமுன் அவர் ஒரு வார்த்தைக் கூறி னார், அதில் அவர்கள் இன்னும் தீர்க்கமாகவே உள்ளனர். அந்த வார்த்தை “துப்பாக்கிச்சூடு நடத்தினாலும் தமிழர் கடற்கரையில் நினைவேந்தல் நிகழ்ச்சி நடக்கும்”. திகார் சிறையோ... புழல் சிறையோ எங்களுக்கு ஒரு பொருட்டல்ல, 4 மாதங்களோ, 4 வருடங்களோ, 40 ஆண்டுகள் எங்களை சிறையில் தள்ளினாலும் நாங்கள் எதிர்கொள்வோம், அந்தமான் சிறையில் தள்ளினாலும் மகிழ்ச்சியோடு ஏற்றுக்கொள்வோம் என்று கூறியதும் குறிப்பிடத்தக்கது. தூத்துக்குடி ஸ்டெர்லைட் ஆலைக்கு எதிரான போராட்டத்தில் நடந்த துப்பாக்கிச்சூடு குறித்து ஜெனீவாவில் நடந்த ஐ.நா. மனித உரிமை மாநாட்டில் திருமுருகன் காந்தி பேசினார். இதைத்தொடர்ந்து சைபர் கிரைம் போலீசார் திருமுருகன் காந்தி மீது தேசத்துரோக வழக்கு பாய்ந்தது.

2013ல் ஜெர்மனியில் பிரீமென் நகரில் நடந்த நிரந்தர மக்கள் தீர்ப்பாயத்தில் ஈழத்தில் நடந்த இனப்படுகொலையைப்பற்றி விளக்கினார். அந்த தீர்ப்பாயம் இலங்கையில் நடந்தது இனப்படுகொலைதான் என கூறியது. இனப்படுகொலைக்கு நியாயம் கேட்டு 2014,15,16, ஐ.நா. மற்றும் அதன் சார்பு கூட்டங்க ளில் வாதாடியுள்ளார். இப்படியாக ஈழம், ஸ்டெர்லைட் போன்ற பல பிரச்சனைகளுக்காக பல்வேறு கூட்டங்களிலும், தீர்ப்பாயத்திலும் பேசியுள்ளார். ஈழ தமிழர் உரிமை, இனப்படுகொலைக்கு நியாயம், தமிழர், தமிழ்நாடு என பல உள்நாட்டு ஊடங்கள் முதல் உலக ஊடங்கள் மற்றும் அரங்குகளில் வாதிட்டுள்ளார் திருமுருகன் காந்தி. அவரது செயல்பாடுகளில் இருக்கும் தீவிரத்தைதான் இந்த அரசு அவ்வாறு குறிப்பிடுகிறது.


திருநங்கைகளுக்கு இலவசக் கல்வி- இக்னோ பல்கலைக்கழகம் அறிவிப்பு!

பெண்களுக்கான கல்வியே மறுக்கப்பட்டுவரும் நிலையில், திருநங்கைகளுக்கு மேற்படிப்பை இலவசமாக வழங்க இந்திரா காந்தி தேசிய திறந்தநிலை பல் கலைக்கழகம் முடிவு செய்துள்ளது. திருநங்கைகளுக்கு மற்ற ஆண் பெண் பாலர்களுக்குக் கிடைப்பதுபோல எந்த ஒரு வாய்ப்பும் சலுகையும் கிடைப்பதில்லை. முக்கியமாக அவர்களை யாரும் மதிப்பதுகூட இல்லை. இந்நிலையில் சில திருநங்கைகள் மட்டும் முன்னேற்றம் கண்டு வருவது ஆங்காங்கே அதிசயமாக நடந்துகொண்டிருக்கிறது. இந்நிலையில் மற்றவர்களைப் போலவே திருநங்கைகளும் மதிக்கப்பட வேண்டும் என்ற உயரிய நோக்கில், திருநங்கைகளுக்கு மேற்கல்வியை இலவச மாக வழங்க இந்திரா காந்தி தேசிய திறந்தநிலைப் பல்கலைக்கழகம் முடிவு செய்து அதற்கான அறிவிப்பையும் வெளியிட்டுள்ளது. மேலும் திருநங்கை களின் படிப்புக்கான அனைத்துக் கட்டணங்களிலிருந்தும் விலக்கு அளிக்கப்படும் என்று பல்கலைக்கழகம் தரப்பில் தெரிவிக்கப்பட்டுள்ளது.


விசாரணை என்ற பெயரில் பக்தர்களை கைது செய்வதா?  சீபீல்டூ ஆலயப் பாதுகாப்புக் குழு கடும் எதிர்ப்பு.

(ஆர். குணா) சுபாங்ஜெயா,

விசாரணை என்ற பேரில் ஆலயத்திற்கு வந்த பக்தர்கள் கைது செய்யப்படும் விவகாரத்திற்கு சீபீல்டு ஆலயப் பாதுகாப்பு    நடவடிக்கைக் குழு நேற்று கடும் எதிர்ப்பு தெரிவித்துள்ளது.147 ஆண்டுகள் வரலாற்றைக் கொண்ட சீபீல்டு ஸ்ரீ மகா மாரியம்மன் ஆலயத்தை அதே இடத்தில் நிலைநிறுத்தக் கோரி பல போராட்டங்கள் நடைபெற்று வருகிறது. குறிப்பாக அவ்வாலயம் உடைபடாமல் இருப்பதற்காக ஆலயப் பாதுகாப்பு நடவடிக்கைக் குழுவினர், பொதுமக்கள் என பலர் முயற்சிகளை மேற்கொண்டு வந்தனர்.

Read More: Malasyia Nanban Tamil Daily on 6.12.2018


வாரணாசியில் மோடியை எதிர்த்து போட்டி - அயாக்கண்ணு

திருச்சி,

கோரிக்கைகளை நிறைவேற்றாவிட்டால் பிரதமரை எதிர்த்து வாரணாசியில் போட்டியிடுவது உறுதி என்று  அயாக்கண்ணு தெரிவித்தார்.

தேசிய தென்னிந்திய நதிகள் இணைப்பு விவசாயிகள் பாதுகாப்பு சங்கத்தின் மாநில நிர்வாகிகள் கூட்டம் திருச்சியில்  நடைபெற்றது. கூட்டத்தில் தேசிய தென்னிந்திய நதிகள் இணைப்பு விவசாயிகள் சங்கம், விவசாயிகளின் பல்வேறு  கோரிக்கைகளை வலியுறுத்தி தொடர்ந்து போராடி வருகிறது.

விவசாயிகளின் விளை பொருட்களுக்கு உரிய விலை நிர்ணயம்  செய வேண்டும், 60 வயதான விவசாயிகளுக்கு மாதம் ரூ.6ஆயிரம் பென்சன் வழங்க வேண்டும், விவசாயிகளின் கடன்களை  தள்ளுபடி செய வேண்டும், வெளிநாடுகளில் இருந்து இறக்குமதி செயப்படும் உயர்ரக விதைகளை தடை செய வேண்டும்,தென்னிந்திய நதிகளை இணைக்க வேண்டும் உள்ளிட்ட பல்வேறு கோரிக்கைகளை வலியுறுத்தி பல கட்ட போராட்டங்கள் நடத்தப்பட்டுள்ளது. விவசாயிகள் கோரிக்கையை நிறைவேற்றாத பா.ஜனதா அரசுக்கு எதிர்ப்பு தெரிவிக்கும் வகையில், பிரதமர் நரேந்திரமோடி போட்டியிடும் வாரணாசி தொகுதியில் தமிழக விவசாயிகள் 111 பேர் அவரை எதிர்த்து போட்டியிட உள்ளோம்.

இது பற்றி அயாக்கண்ணு நிருபர்களிடம் கூறும் போது, கூட்டத்தில் நிறைவேற்றப்பட்டுள்ள தீர்மானத்தின்படி எங்களின்  கோரிக்கையை மோடி நிறை வேற்றாவிட்டால் வாரணாசியில் அவரை எதிர்த்து போட்டியிடுவது உறுதி என்றார்.


கொழும்பில் போட்டியிடுவது பற்றி   இன்னும் முடிவாகவில்லை

கொழும்பு,

கொழும்பு மாவட்டத்தில் தேர்தல்களில் போட்டியிடுவது குறித்து தமிழ்த் தேசியக் கூட்டமைப்பு இன்னும் எந்த முடிவையும் எடுக்கவில்லை என்று கூட்டமைப்பின் நாடாளுமன்ற உறுப்பினர் மாவை சேனாதிராசா தெரிவித்துள்ளார். வரும் தேர்தல்களில் கொழும்பு மாவட்டத்தில் இலங்கை தமிழ் அரசுக் கட்சி போட்டியிட வேண்டும் என கொழும்பு கிளை உறுப்பினர்கள் கோரிக்கை விடுத்திருந்தனர்.

இந்தக் கோரிக்கையை கவனத்தில் எடுத்துக் கொள்வதாகவும் தமது முடிவை கட்சிக்கு அறிவிப்பதாகவும் அவர்களிடம் கூறியிருந்தேன். கொழும்பில் கூட்டணி அமைத்துப் போட்டியிடுவது பற்றி தமிழ்த் தேசியக் கூட்டமைப்பு இன்னும் எந்த முடிவையும் எடுக்கவில்லை என அவர் தெரிவித்துள்ளார்.


அமெரிக்காவில் ப்ளோரன்ஸ் புயலால் வெள்ளம்

கடந்த சில நாடகளாக அமெரிக்காவை புறட்டிபோட்ட ப்ளோரன்ஸ் புயலால், வெள்ளப்பெருக்கு ஏற்பட்டுள்ளது. இதன் காரணமாக துறைமுக நகரமான வில்மிங்டன் நகரம் துண்டிக்கப்பட்டுள்ளது. இந்த புயலுக்கு சுமார் 17பேர் பலியாகியுள்ளனர். இந்த புயலால் கரோலினா உள்ளிட்ட பல மாகாணங்களில் பலத்த பாதிப்படைந்துள்ளது. இந்நிலையில், பல இடங்களில் ஆறுகளில் வெள்ளம் பெறுக்கெடுத்து ஓடுகிறது. கடந்த வெள்ளி முதல் பல இடங்களில் வரலாறூ காணாத கனமழை பெய்து உள்ளது. இதுவரி 75 செண்டிமீட்டருக்கு மேல் மழை பதிவாகியுள்ளது. அப்பகுதிகளில் வசித்துவரும் ஆயிரக்க ணக்கானோர், பாதுகாப்பான இடங்களுக்கு செல்ல அறிவுறுத்தப்பட்டுள்ளனர்.

மழை பாதிப்பில் சிக்கிதவிக்கும் பொதுமக்களை மீட்கும் பணியில் மீட்புப்படையினர் ஈடுபட்டுள்ளனர். மீட்புப்பணியில் ஈடுபட்டிருக்கும் குழுவினர்களுக்கு அதிபர் டிரம்ப் ட்விட்டரில் பாராட்டு தெரிவித்துள்ளார். மீட்புப் பணிகளில் ஈடுபடுவதற்காக 13 ஆயிரத்து 500 ராணுவத்தினர் அனுப்பி வைக்கப்பட்டுள்ளதாக பாதுகாப்புத்துறை தெரிவித்துள்ளது. கேப் பியர் மற்றும் லிட்டில் ஆற்றங்கரைகளில் வசித்துவரும் 7,500 பேர் உடனடியாக வெளியேற அறிவறுத்தப்பட்டுள்ளது.


பக்காத்தான் பட்ஜெட்டில் ஜி.எஸ்.டி. இல்லை.

கோலாலம்பூர்,

பக்காத்தான்  கூட்டணி தனது 2018 ஆம் ஆண்டுக்கான நிழல்  பட்ஜெட்டில் ஜி.எஸ்.டி. எனப்படும் பொருள் - சேவை வரி இல்லை என்று நேற்று அறிவித்துள்ளது. நாளை  வெள்ளிக்கிழமை பிரதமரும் நிதி அமைச்சருமான டத்தோஸ்ரீ நஜீப் துன் ரசாக் நாடாளுமன்றத்தில் 2018 ஆம் ஆண்டுக்கான வரவு செலவுத் திட்டத்தை தாக்கல் செய்யவிருக்கும் வேளையில், பக்காத்தான் ஹராப்பான் கூட்டணி முன்கூட்டியே  தனது 2018 ஆம் ஆண்டுக்கான மாற்று வரவு செலவுத் திட்டத்தை அறிவித்தது.

ஜி.எஸ்.டி. வரிக்கு பதிலாக எஸ்.எஸ்.டி. எனப்படும் விற்பனை, சேவை வரியை மறுபடியும் கொண்டு வரப்போவதாக பக்காத்தான் ஹராப்பான் கூட்டணி உறுதி பூண்டுள்ளது.வரும் 14 ஆவது பொதுத் தேர்தலில் மக்களவையில் மூன்றில் இரண்டு பெரும்பான்மையைப் பெறுவதற்கு மக்களின் வாக்குகளுக்குத் தூண்டில் போடும் வகையிலேயே பிரதமரின் இந்த 2018 ஆம் ஆண்டுக்கான வரவு செலவுத் திட்டம் அமைந்திருக்கும் என பலர் கருத்து கூறியுள்ளனர்.

Read More: Malysia Nanban News paper on 26.10.2017


பெஞ்சானா திட்டங்கள்!

மக்கள் வாட்டத்தை போக்கிய மகத்தான உதவித் திட்டம்

பெஞ்சானாவின் 4 நோக்கம்

1.
வேலையில்லாத் திண்டாட்டத்தை குறைப்பதுடன் வேலை வாய்ப்புகளை ஏற்படுத்துவது.

2.
மக்கள் ரொக்கத் தொகையுடன் செலவுகளை மேற்கொள்வதுடன் அவர்களின் வாங்கும் சக்தியையும் அதிகரிப்பது

3.
புதிய சூழ்நிலையில் டிஜிட்டல் பயனீட்டை அதிகரிப்பது

4.
முதலீட்டாளர்கள், பயனீட்டாளர்களிடையே நம்பிக்கையை ஏற்படுத்துவது

 கோவிட்-19 தொற்றின் தாக்கத்தால் உலகமே நிலை குலைந்து போன நிலையில் மலேசிய மக்களுக்குப் பயனளிக்கும் வகையில் தேசிய கூட்டணி அரசு பல புதிய திட்டங்களை அமலுக்கு கொண்டு வந்தது.

குறிப்பாக பெஞ்சானா எனப்படும் தேசிய பொருளாதார மறுமலர்ச்சி நிதித் திட்டம் மக்களை தவிர்த்து சிறுதொழில் வணிகர்கள், வர்த்தகர்கள், தொழிலாளர்கள் என அனைத்து தரப்பினருக்கும் பெரும் பயனை அளித்துள்ளது. இத்திட்டங்கள் மலேசியர்களுக்கு எவ்வாறு உதவுகிறது என்பது உட்பட பல கேள்விகளுக்கு மனிதவள அமைச்சர் டத்தோஸ்ரீ எம். சரவணன் நேற்று விளக்கமளித்தார். அவை பின்வருமாறு:-

கேள்வி 1.
 பெஞ்சானா எனும் பொருளாதார மறுமலர்ச்சித் திட்டத்தை பிரதமர் டான்ஸ்ரீ மொகிதீன் யாசின் அண்மையில் அறிவித்திருந்தார். கோவிட்-19 தாக்கத்தால் பாதிப்படைந்த வர்த்தகர்கள், தொழில் துறைகளுக்கு இந்த பெஞ்சானா திட்டம் எவ்வாறு உதவுகிறது?

பதில்: சொக்சோ

கோவிட்-19 தொற்றின் தாக்கத்தின் போது தொழில்துறைகள் பெரிதும் பாதிப்படைந்தன. இதனால் பலர் வேலையிழக்க நேரிட்டது. இப்பிரச்சினைக்குத் தீர்வு காணும் வகையில் மனிதவள அமைச்சின் கீழ் சம்பள உதவித் தொகை திட்டத்தை (பெஞ்சானா கெர்ஜாயா) அரசு அமலுக்கு கொண்டு வந்தது. அதே வேளையில் சொக்சோவின் வாயிலாக தகுதியுள்ள மலேசியர்களுக்கு வேலை வாய்ப்புகளையும் ஏற்படுத்தி தந்து வருகிறது. அந்நியத் தொழிலாளர்களுக்குப் பதிலாக அத்துறைகளில் வேலை செய்ய மலேசியர்களுக்கு வாய்ப்பு வழங்கப்படுகிறது. ஒரு சில தொழில்துறைகளில் வேலை செய்வதற்கு மலேசியர்களுக்கு அனுபவம் இல்லாமல் உள்ளது. இருந்த போதிலும் அவர்களுக்கு உரிய பயிற்சிகள் வழங்கப்படுகின்றன. இதன் மூலம் அவர்களும் அத்துறையில் அனுபவம் பெற்றவர்களாக உருவாகின்றனர். அதே வேளையில் மலேசியர்களுக்கு வேலை வாய்ப்புகளும் கிடைக்கின்றன.

சம்பள உதவித் தொகை ஆறு மாதங்களுக்கு வழங்கப்படுகிறது. வேலையாட்களின் எண்ணிக்கையை அடிப்படையாகக் கொண்டு அந்த உதவித் தொகை வழங்கப்படுகிறது. இதனால் மலேசியர்கள் யாரும் வேலையை இழக்க வேண்டியது இல்லை. அதே வேளையில் நிறுவனங்கள் பொருளாதார ரீதியில் மறுமலர்ச்சி பெறுவதற்கு இந்த உதவித் திட்டம் பேருதவியாக உள்ளது.

கேள்வி 2
 - வேலைக்கு உத்தர வாதம் எவ்வாறு வழங்கப்படுகிறது. இதற்கு அரசுத் திட்டங்கள் எவ்வாறு உதவுகிறது?

பதில் - சொக்சோ

பணியமர்த்துதல் ஊக்குவிப்புத் திட்டத்தில் ஒதுக்கப்பட்ட 1.5 பில்லியன் வெள்ளி மானியத்தின் வாயிலாக 3 லட்சம் பேர் பயனடைந்துள்ளனர். இத்திட்டத்தின் வாயிலாக பணியாளர்களுக்கு குறைந்தது ஓராண்டு ஒப்பந்தத்தை நிறுவனங்கள் வழங்க வேண்டும். அதே வேளையில் நிறுவனங்களுக்கு ஒரு சில சலுகைகள் வழங்கப்படுகின்றன. இதனால் இரு தரப்பினரும் பயன் பெறுகின்றனர்.

கடந்த ஜூன் 15ஆம் தேதி இத்திட்டம் அறிமுகம் செய்யப்பட்டது. சொக்சோவின்
www.myfuturejobs.gov.my

எனும் அகப்பக்கத்தில் அடுத்த 10 நாட்களில் 3 ஆயிரம் பேர் வேலைக்காக விண்ணப்பம் செய்தனர். குறைந்தது 2,500 வேலை வாய்ப்புகள் உருவாக்கப்பட்டுள்ளன. இன்று பெஞ்சானா கெர்ஜாயா திட்டம் முழுமையாக அமலுக்கு வருகிறது. அதன் பின் இன்னும் வேலை வாய்ப்புகள் மலேசியர்களை தேடி வரும்.

கேள்வி 3
 - தொழிலாளர்களின் சம்பளத்தில் இபிஎப், சொக்சோ பிடித்தம் செய்யப்படுகிறது. இதுபோன்ற காலகட்டத்தில் அவ்விரு நிறுவனங்களும் மக்களுக்கு எவ்வாறு உதவுகின்றன?

பதில்
 – சொக்சோ பெஞ்சானா கெர்ஜாயா எனப்படும் பணியமர்த்துதல் திட்டம் சொக்சோவின் முயற்சியில் தொடங்கப்பட்ட திட்டமாகும். சொக்சோ மனிதவள அமைச்சின் கீழ் செயல்படுகிறது. சொக்சோவில் பதிவு செய்திருக்கும் தொழிலாளர்களுக்கு உரிய பாதுகாப்புகளை சொக்சோ வழங்கி வருகிறது. வேலையிடங்களில் காயமடையும் தொழிலாளர்களுக்கு, தொழில் துறைகள் சார்ந்த இழப்புகளை எதிர்நோக்கும் தொழிலாளர்களுக்கு உரிய உதவிகளை சொக்சோ வழங்கி வருகிறது. தற்போது வேலை வாய்ப்புகளை அந்நிறுவனம் மலேசியர்களுக்கு ஏற்படுத்தி தருகிறது.

கேள்வி 4
 - சிறுதொழில் வணிகர்கள் பொருளாதார மறுமலர்ச்சி பெற பெஞ்சானா திட்டம் எவ்வாறு உதவுகிறது?

பதில் - சொக்சோ

பெஞ்சானாவின் கீழ் 40 திட்டங்கள் உள்ளன. கோவிட்-19 தொற்றின் தாக்கத்தில் இருந்து மக்கள், சிறு வணிகர்கள் என அனைவரும் மீட்சி பெறுவதற்கு இத்திட்டங்கள் பெரும் உதவியாக இருக்கும். இந்த 40 திட்டங்களும் மனிதவள அமைச்சின் கீழ் அமலுக்கு கொண்டு வரப்பட்டுள்ளது. சம்பள உதவித் தொகை, தேசிய வேலை வாய்ப்பு அகப்பக்கம், பணியமர்த்துதல் திட்டம் ஆகியவை அடங்கும். சம்பள உதவித் தொகை திட்டம் ஆறு மாதங்களுக்கு நீட்டிக்கப்பட்டுள்ளது. இதனால் பணியாளர்கள் சம்பள இழப்பில் இருந்து காப்பாற்றப்படுகின்றனர். மேலும் நிறுவனங்கள் எந்தவொரு பண நெருக்கடியையும் எதிர்நோக்காமல் தங்களின் தொழில் துறைகளை கவனிக்கலாம். குறைந்த பட்ச தொழிலாளர்களை கொண்டிருக்கும் சிறுதொழில் வணிகர்களும் இதில் பயன டைவார்கள்.

கேள்வி 5
 -  பொது நடமாட்டத் தடையின்போது  பல வர்த்தகங்கள்  பாதிக்கப்பட்டன தற்போது மீட்சியை நோக்கி  அவை செல்கின்றன. பெஞ்சானாவின் மூலம் பயனடையும்  துறைகள் யாவை? உதாரணம்: சுற்றுலாத் துறை, கட்டுமானத்துறை உட்பட பல துறைகள்.

பதில் - சொக்சோ

பொதுவாக  கோவிட்-19 பெருந்தொற்றினால்  மோசமாக பாதிக்கப்பட்ட பல்வேறு துறைகள் பெஞ்சானா உதவித்  திட்டத்தின் மூலம் பயன்பெற்றன. மலேசிய மனித வள அமைச்சின் கீழ் அமலாக்கப்பட்ட திட்டங்களும் இதில் அடங்கும். உதாரணமாக,  பெஞ்சானா திட்டத்திற்கு  முன்பாக அறிவிக்கப்பட்ட  பொருளாதார மீட்சித் திட்டத்தின் கீழ்  ஊழியர்களை நிலை நிறுத்தும் திட்டம் (இஆர்பி) மற்றும் சம்பள உதவித் திட்டம் ஆகியன பெஞ்சானா திட்டத்திலும் நீட்டிக்கப்பட்டிருக்கின்றன.

பெஞ்சானாவின் முக்கிய 3 இலக்குகள்

1.
மக்களின் வாங்கும் சக்தியை அதிகரிப்பது

2.
வணிக ஆற்றலைத் தூண்டுவது

3.
பொருளாதாரத்தை மேம்படுத்துவது

எச்ஆர்டிஎப்

பெஞ்சானா எச்ஆர்டிஎப் வாயிலாக சிறு தொழில் வணிகர்களுக்கு பயிற்சித் திட்டங்களுடன் இதர உதவிகளும் வழங்கப்படுகின்றன. இதற்கும் சிறுதொழில் வணிகர்கள் விண்ணப்பம் செய்யலாம். தங்களின் தொழில் திறனை மேம்படுத்திக் கொள்ள அவர்கள் உரிய பயிற்சிகளை பெறலாம். அதே வேளையில் தங்களின் வேலையாட்களுக்கு அந்த பயிற்சிகளை வழங்குவதற்கான முயற்சிகளை மேற்கொள்ளலாம். பொதுமக்கள் வெளியில் நடமாடும் கட்டுப்பாட்டு விதிகள் நிறைவடைந்த பின் விண்ணப்பங்கள் வாயிலாக அப்பயிற்சித் திட்டங்கள் கட்டங்கட்டமாக அமலுக்கு வரும்.

 1. மீட்சிக்கான பொது நடமாட்டக் கட்டுப்பாட்டுத் தடையின் போது செயல்படத் தடை  விதிக்கப்பட்ட சுற்றுலா தொடர்பான துறைகளும் இதர வர்த்தகங்களும் நீங்கலாக மற்ற துறைகளுக்கான இஆர்பி படிப்படியாக மேற்கொள்ளப் படுகிறது.

2. சம்பள உதவித் திட்டத்தின் கீழ் பட்டியலிடப்பட்ட அனைத்து ஊழியர்களுக்கும்  கூடுதலாக 3 மாதங்களுக்கு நிதி அனுகூலத் தொகைகள் வழங்கப்படுகின்றன.  மாதமொன்றுக்கு ஒரு தொழிலாளிக்கு 600 வெள்ளி வழங்கப்படுகிறது.

3.  ஒரு தொழிலாளியின் சம்மதத்தோடு சம்பள உதவித் திட்டத்தின் கீழ் பட்டியலிடப்பட்ட அனைத்து ஊழியர்களுக்கும் வாராந்திர வேலை குறைப்பு தளர்வு நிலையும்  சம்பள குறைப்பு நிலையும்அமல்படுத்துதல்.

4. முதலாளிகள் (மீட்சிக்கான பொது நடமாட்டத்  தடையின் போது செயல்பட தடை விதிக்கப்பட்ட சுற்றுலாத் துறையும் இதர துறையும் நீங்கலாக) மற்ற துறைகளை சார்ந்தவர்களுக்கு சம்பளம் இல்லா  விடுமுறை வழங்க வேண்டும்.  தங்கள் தொழிலாளர்களுக்கு நேரடியான உதவிகளை அவர்கள் வழங்க வேண்டும்.

கேள்வி 6
 - பாதிக்கப்பட்ட தரப்பினருக்கு உதவுவதற்கான திட்டங்கள், யுக்திகள் என்ன?

பதில் - சொக்சோ

பாதிக்கப்பட்ட தரப்பினருக்கு உதவ சொக்சோ பல்வேறான திட்டங்களை மேற்கொண்டு வருகிறது. இதற்காக சம்பந்தப்பட்ட நிறுவனங்களுடன் இணைந்து செயல்பட்டு வருகின்றது. குறிப்பாக உதவிகள் யாவும் நேரடியாக சம்பந்தப்பட்ட நிறுவனங்களையே சென்று சேருகின்றன. மனிதவள அமைச்சும் பெர்கெசோவும் தொடர்ந்து பொருளாதார மேம்பாட்டு மன்றத்துடன் பேச்சுவார்த்தை நடத்தி வருகின்றன. குறிப்பாக தொழில்துறைகளில் மாற்றத்தைக் கொண்டு வருவதுடன் பொருளாதார மேம்பாட்டிற்கும் முயற்சிகள் மேற்கொள்ளப்பட்டு வருகின்றன.

எச்ஆர்டிஎப்

மனிதவள அமைச்சு எச்ஆர்டிஎப் வாயிலாக கடந்த ஜூன் 22ஆம் தேதி பல திட்டங்களை அறிமுகம் செய்தது. கோவிட்-19 தொற்றின் தாக்கத்தால் தொழில் துறையில் பாதிப்பை எதிர்நோக்கியுள்ள வணிகர்கள், தொழில் நிறுவனங்கள் உட்பட அனைவருக்கும் இத்திட்டங்கள் பயனளிக்கும்.

பெஞ்சானாவும் எச்ஆர்டிஎப் 5ம்
 வெவ்வேறு அம்சங்களை கொண்ட திட்டங்களாகும். அவை பின்வருமாறு:

 அ. வேலையமர்த்துதல் மற்றும் பயிற்சித் திட்டங்கள்

ஆ. திறனை மேம்படுத்துதல் மற்றும் மறு பயிற்சிகளின் வாயிலாக திறன் பெறுவது

இ. விவசாயம், உணவு, வீட்டில் இருந்து வியாபாரம் செய்வது, இணைய வியாபாரம் உட்பட பல பயிற்சித் திட்டங்களை பி40 மக்களுக்கு கொடுப்பது. இதன் மூலம் அவர்களும் மேம்பாடு அடைவர்.

ஈ. வியாபாரத்தில் உள்ள சவால்களை எதிர்கொள்வதற்கான ஒத்துழைப்பை

சிறுதொழில் வணிகர்களுக்கு வழங்குவது.

உ. கெராக் இன்சான் கெமிலாங் (ஜிஐஜி) - மலேசியர்கள் வெற்றி பெறுவதற்கான வழிகாட்டுதல்களை வழங்குவது.

கேள்வி 7
 - கோவிட்-19 தொற்றின் தாக்கத்தில் இருந்து விடுபட தொழில் துறைகளுக்கு எவ்வளவு காலம் பிடிக்கும்?

பதில் -

தற்போதைய நிலவரப்படி கோவிட்-19 தொற்றின் தாக்கம் பெருமளவில் குறைந்து விட்டது. இது மலேசியர்களின் கட்டொழுங்கு, ஒத்துழைப்பு உட்பட  அரசாங்கத்தின் முயற்சிகளுக்கு கிடைத்த வெற்றியாகும். தற்போது அத்தொற்றின் தாக்கத்தில் இருந்து விடுபட்டு தொழில் துறைகள் மீண்டும் செயல்பட தொடங்கியுள்ளன. இருந்த போதிலும் அத்தாக்கத்தில் இருந்து விடுபட சிறிது காலம் தேவைப்படும். ஆனால் நாட்டின் பொருளாதார மேம்பாட்டிற்கு அத்தொழில் துறைகளின் மறுமலர்ச்சி பெரும் பங்கை அளிக்கும்.

இதன் அடிப்படையில் மனிதவள அமைச்சும் இதர துணை நிறுவனங்களும் தொழில் துறைகள் விவகாரத்தில் அதிக கவனம் செலுத்தி வருகின்றன. நாட்டில் உள்ள தொழிலாளர்களுக்கும் தொழில் துறைகளுக்கும் எந்த பாதிப்பும் ஏற்படக்கூடாது என்பதில் அமைச்சு கவனமாக உள்ளது.

கேள்வி 8
 - தொழிலாளர்களின் மேம்பாட்டிற்கும் அவர்களின் மறுமலர்ச்சிக்கும் எவ்வாறான திட்டங்கள் உதவுகின்றன.

பதில்
 – சொக்சோ கோவிட்-19 தொற்றின் தாக்கம் கிட்டத்தட்ட 4 மாதங்களைக் கடந்துள்ளது. இதனால் அரசாங்கம் பல்வேறான கட்டுப்பாட்டு ஆணைகளை அமல்படுத்தியுள்ளது. இதனால் பல்வேறான ஊக்குவிப்புத் திட்டங்கள் தொழிலாளர்களுக்கும் தொழில் மறுமலர்ச்சிக்கும் வழங்கப்பட்டு வருகிறது.

 அ. தொழிலாளர்கள் தக்கவைப்புத் திட்டம் இத்திட்டம் மார்ச் மாதம் அறிமுகம் செய்யப்பட்டது. இத்திட்டத்திற்கு 37,906 நிறுவனங்களிடம் இருந்து விண்ணப்பங்கள் கிடைத்தன. இதில் 24,807 விண்ணப்பங்கள் ஏற்றுக் கொள்ளப்பட்டன. சுமார் 252, 268 தொழிலாளர்கள் இதில் சம்பந்தப்பட்டுள்ளனர். மொத்தம் 151.36 மில்லியன் வெள்ளியை அரசு செலுத்தி உள்ளது. தொழிலாளர் தக்கவைப்புத் திட்டம் ஜூன் 15ஆம் தேதி அமலில் இருந்தது என்பது குறிப்பிடத்தக்கது.

 ஆ.  சம்பள உதவித் தொகை திட்டம்

 கோவிட்-19 தொற்றின் தாக்கம் முதலாளிமார்களுக்கு சுமையை ஏற்படுத்தக்கூடாது என்ற நோக்கில் இத்திட்டம் அறிமுகம் செய்யப்பட்டுள்ளது. வரும் செப்டம்பர் 30ஆம் தேதி வரை இத்திட்டம் நீட்டிக்கப்பட்டுள்ளது. கடந்த ஏப்ரல் 9ஆம் தேதி அறிமுகம் செய்யப்பட்ட இத்திட்டத்தின் வாயிலாக 2.59 மில்லியன் தொழிலாளர்கள் பயன் பெற்றுள்ளனர். இது முதலாளிகளுக்கும் தொழிலாளர்களுக்கும் பெரும் பயனை அளித்துள்ளது.

 இ. பெஞ்சானா கெர்ஜாயா

இத்திட்டம் வேலையில்லாத் திண்டாட்டத்தை எதிர்நோக்கும்
தொழிலாளர்களுக்கு பெரும் பயனை அளித்துள்ளது.
மனிதவள அமைச்சின் கீழ் செயல்படும் சொக்சோவின் முயற்சியில் இத்திட்டம் அமலுக்கு கொண்டு வரப்பட்டுள்ளது.
கடந்த ஜூன் 15ஆம் தேதி வரை வேலை தேடும் மலேசியர்கள் இத்திட்டத்தில் பதிவு செய்துள்ளனர். இன்று முதல் தகுதியானவர்களுக்கு வேலை வாய்ப்புகள் கிடைக்கும்.
penjanakerjaya.perkeso.gov.my
எனும் அகப்பக்கத்தில் பதிவு செய்து கொண்டவர்களுக்கே முன்னுரிமை வழங்கப்படும்.
அதே வேளையில் நிபுணத்துவம் இல்லாத தொழிலாளர்களுக்கு எச்ஆர்டிஎப் வாயிலாக பயிற்சித் திட்டங்களும் வழங்கப்படும் என்று டத்தோஸ்ரீ எம். சரவணன் கூறினார்.


ரஜினிகாந்த்தை விமர்சித்த அமைச்சர் செல்லூர் ராஜூ திடீர் பல்டி!

இரண்டு நாள்களுக்கு முன்பு, நடிகர் ரஜினிகாந்த்தை கடுமையாக விமர்சித்துப் பேட்டி அளித்த அமைச்சர் செல்லூர் ராஜூ, இன்று திடீரென பல்டி அடித்துள்ளார்.பல ஆண்டுகளாக ரசிகர்களைச் சந்திக்காமல் இருந்த ரஜினிகாந்த், கடந்த வாரம் சந்தித்துப் புகைப்படும் எடுத்துக்கொண்டார். சென்னை கோடம்பாக்கத்தில் உள்ள ராகவேந்திரா கல்யாண மண்டபத்தில், ஐந்து நாள்கள் நடந்த நிகழ்ச்சியில் பேசிய ரஜினிகாந்த், தமிழக அரசு குறித்து விமர்சனம் செய்ததோடு, தமிழக அரசியல் சிஸ்டம் கெட்டுப்போய்க் கிடக்கிறது என்றும் குற்றம் சாட்டினார். ரஜினிகாந்த்தின் இந்தப் பேச்சு, அரசியல் கட்சியினரை அதிரவைத்தது. கடந்த 22ஆம் தேதி, மதுரையில் செய்தியாளர்களிடம் பேசிய கூட்டுறவுத்துறை அமைச்சர் செல்லூர் ராஜூ, "ரஜினிகாந்த் ஒரு வியாபாரி. இன்றைக்கு ஒன்று பேசுவார், நாளைக்கு ஒன்று பேசுவார். நடிகர்கள் பின்னால் செல்வதை மக்கள் தவிர்த்துவிட்டனர். தமிழகத்தில் சிஸ்டம் எதுவும் கெட்டுப்போக வில்லை. கட்சி தொடங்கிய நடிகர்களின் நிலையை ரஜினிகாந்த் அறிவார். நடிகர்கள் களம் காணும் கட்சிகளால் பலனில்லை" என்று கடுமையாக விமர் சனம் செய்தார். ரஜினியை அமைச்சர் செல்லூர் ராஜூ விமர்சித்து ஐந்து நாள்கள் முடிந்தநிலையில், திடீரென பல்டி அடித்து, ரஜினியைப் புகழ்ந்துள்ளார். சென்னையில் இன்று செய்தியாளர்களிடம் பேசிய செல்லூர் ராஜூ, "ரஜினிகாந்த் மீது தனிப்பட்ட முறையில் மரியாதை உண்டு. நானும் ரஜினி ரசிகன்தான். 'ஸ்டாலின் சிறந்த நிர்வாகி. சிஸ்டம் சரியில்லை' என ரஜினிகாந்த் கூறியதை ஏற்க முடியாது" என்று கூறினார்.


மே அல்லது ஜூன் மாதத்தில் கிம் ஜோங் உன் உடன் டிரம்ப் சந்திப்பு

வாஷிங்டன்,
வரும் மே மாதம் அல்லது ஜூன் மாதத்தில் வடகொரியா அதிபர் கிம்ஜோங் உன்-னை சந்திக்க உள்ளதாக  அமெரிக்க அதிபர் டொன்ல்டு டிரம்ப் டுவிட்டரில் தெரிவித்துள்ளார்.இதற்கான ஏற்பாடுகள் குறித்து அமெரிக்க உளவு அதிகாரிகளும், வடகொரியா உளவு அதிகாரிகளும் மூன்றாவது நாடு ஒன்றில் பலமுறை சந்தித்து ரகசிய பேச்சுவார்த்தை நடத்தி உள்ளனர். இந்நிலையில், இரு நாட்டு தலைவர்களின் சந்திப்பின் போது, தங்களிடம் உள்ள அணு ஆயுதங்களை குறைப்பது குறித்து விவாதிக்க தயாராக இருப்பதாக வடகொரியா அமெரிக்காவிடம் தெரிவித்து உள்ளது. இந்த தகவலை டிரம்ப் நிர்வாகம் உறுதி செய்து உள்ளது.
முன்னதாக, வடகொரியாவில் பயணம் மேற்கொண்ட பின்னர், அமெரிக்க ஜனாதிபதி டிரம்பை சந்தித்து பேசிய தென்கொரியா தேசிய பாதுகாப்பு ஆலோசகர் சங் ஈய்-யங், அணு ஆயுதம் குறைப்பு குறித்து விவாதிக்க வடகொரியா தலைவர் கிம் ஜாங் அன் தயாராக இருப்பதாக தெரிவித்து இருந்தார்.
இந்நிலையில் வருகிற மே மாதம் அல்லது ஜூன் மாதம் தொடக்கத்தில் வட கொாிய அதிபா் கிம் ஜாங் உன்-னை சந்திக்க உள்ளதாக அமொிக்க அதிபா் டிரம்ப் தனது அதிகாரப்பூர்வ டுவிட்டரில் தொிவித்துள்ளாா்.


இந்தியர்களுக்கான பங்குகள் இன்று முதல் விற்பனை

கோலாலம்பூர்,

பிரதமர் டத்தோஸ்ரீ நஜீப் துன் ரசாக் 2018 ஆம் ஆண்டுக் கான பட்ஜெட்டில் அறிவித்ததைப் போல  இந்தியர்களுக்கு ஒதுக்கீடு செய்யப்பட்ட  150 கோடி அமானா சஹாம் சத்து மலேசியா பங்குகள், இன்று  ஜனவரி 29 ஆம் தேதி திங்கட்கிழமை முதல் முக்கிய வங்கிகளில் விற்பனை செய்யப்படவிருக்கின்றன. இன்று காலை 8.00 முதல் பங்குகளை வாங்கலாம்.

அமானா சஹாம் சத்து மலேசியா பங்குகளில் முதலீடு  செய்ய விரும்புகின்றவர்கள் அருகில் உள்ள அமானா சஹாம் நேஷனல் பெர்ஹாட் கிளை அலுவ லகங்களில் அல்லது அதன் முகவர்களாகச் செயல்படும் May Bank, CIMB, RHB, Pos Malaysia, Affin Bank, Alliance Bank, Bank Muamalat  ஆகிய வங்கிகளில் அல்லது <www.myasnb.com.my> எனும்  அகப்பக்கத்தின் வாயிலாக பரிவர்த்தனைகளை மேற்கொள்ளலாம். கூடுதல் தகவல்களுக்கு <www.asnb.com.my> அல்லது <www.sedic.my> ஆகிய இணையத்தளங்களை வலம் வரலாம்.

Read More: Malaysia nanban daily on 29.1.2018


மு.க.ஸ்டாலினைச் சந்தித்த அ.தி.மு.க ஆதரவு எம்எல்ஏ-க்கள்!

ராஜீவ் காந்தி கொலை வழக்கில் கடந்த 26 ஆண்டுகளுக்கும் மேலாக சிறையில் இருப்பவர் பேரறிவாளன். இந்நிலையில், பேரறிவாளனை பரோலில் விடு விக்கக்கோரி மனு அளிக்கப்பட்டது. ஆனால், அவரது பரோல் மனுவை வேலூர் சிறை கண்காணிப்பாளர் நிராகரித்துவிட்டார். இதையடுத்து பேர றிவாளன் உள்ளிட்ட 7 தமிழர்களை விடுதலை செய்ய நடவடிக்கை எடுக்க வேண்டும் என்று அரசியல் கட்சிகள் கோரிக்கை விடுத்து வருகின்றன. இதனிடையே இந்த விவகாரத்தை, தற்போது அ.தி.மு.க ஆதரவு எம்எல்ஏ-க்களான கருணாஸ், தனியரசு, தமிமுன் அன்சாரி ஆகியோர் கையில் எடுத் துள்ளனர். இந்த விவகாரம் தொடர்பாக சட்டசபையில் சிறப்புக் கவன ஈர்ப்புத் தீர்மானம் கொண்டு வர வேண்டும் என்று சபாநாயகர் தனபாலிடம் அவர்கள் கோரிக்கை விடுத்தனர். அதேபோல், இந்த விவகாரம் தொடர்பாக எதிர்க்கட்சித் தலைவர் மு.க.ஸ்டாலினையும் அவர்கள் சந்தித்துப் பேசினர். பேரறிவாளனின் தாயார் அற்புதம்மாளும் மு.க.ஸ்டாலினைச் சந்தித்துப் பேசினார். இந்தச் சந்திப்புக்குப் பிறகு செய்தியாளர்களிடம் பேசிய அற்புதம்மாள், "பேரறிவாளனின் பரோல் மனு நிராகரிக்கப்பட்டது அதிர்ச்சியளிக்கிறது. ஜெயல லிதா இருந்தபோது, என் மகனுக்கு பரோல் வழங்க பல்வேறு நடவடிக்கைகளை எடுத்தார். அவரின் இறப்பு, எனக்கு மிகப்பெரிய இழப்பு. ஜெயலலிதா மறைந்த பிறகு எல்லாம் மாறியிருப்பது கவலையளிக்கிறது. என் கணவரின் உடல்நிலை சரியில்லை என்பதால்தான், தற்போது பேரறிவாளனுக்கு பரோல் கேட்கிறோம். சட்டப்படிதான் பரோல் கேட்கிறோம். எங்களின் கோரிக்கையை ஏற்று பேரறிவாளனுக்கு அரசு பரோல் வழங்க வேண்டும்" என்று கூறினார்."இந்த விவகாரம் தொடர்பாக, முதல்வரிடம் பேசுவதாக அமைச்சர் செங்கோட்டையன் உறுதியளித்திருக்கிறார்'' என்று கருணாஸ் கூறினார்.


மியன்மாரில் இராணிவ விமானம் விழுந்து நொருங்கியது. 116 பேர் பலி

யாங்கோன், மியன்மாரில் நேற்று பிற்பகலில் காணாமல் போன இராணுவ விமானம் விழுந்து நொறுங்கியிருக்கலாம் என்று நம்பப்படுகிறது. அதில் பயணம் செய்த 116 பேரும் பலியாகியுள்ளனர் என்று அஞ்சப்படுகிறது. காணாமல் போன அந்த விமானத்தின் பாகங்கள் கடலில் கண்டு பிடிக்கப்பட்டுள்ளதால் விமா னத்தில் பயணம் செய்த 116 பேரும் பலியாகியிருக்கலாம். மியன்மார் நாட்டில் மயீக் நகரிலிருந்து யாங்கோன் நகரை நோக்கி 116 பேருடன் ராணுவ விமானம் சென்று கொண்டிருந்தது. தவேய் நகரில் இருந்து 20 மைல் தொலைவில் விமானம் சென்று கொண்டிருந்தபோது விமானம் காணாமல் போனது. இந்த விமானத்தின் பாகங்கள் கடலில் கிடந்தது கண்டுபிடிக்கப்பட்டுள்ளது. இதனால் இந்த விமானம் விபத்தில் சிக்கியிருக்கலாம் எனவும் விமானத்தில் பயணித்தவர்கள் பலியாகி யிருக்கலாம் எனவும் கருதப்படுகிறது. விமானத்தில் பயணம் செய்தவர்களில் பெரும்பாலோர் இராணுவ வீரர்களின் குடும்ப உறுப்பினர்கள் ஆவர். நேற்று பிற்பகலில் மயீக் மற்றும் யாங்கோனுக்கு இடையே சென்ற போது விமானம் ராடார் சமிக்ஞையிலிருந்து மறைந்தது. தரைக்கட்டுப்பாட்டு நிலை யத்தில் இருந்து விமானிகளை தொடர்பு கொள்ள முடியாததால் அதிகாரிகள் அதிர்ச்சி அடைந்தனர். விமானத்தை தேடும் பணி முடுக்கிவிடப்பட்டுள்ள தாக ராணுவ அதிகாரி ஒருவர் தெரிவித்துள்ளார். நேற்று இரவு வரையில் வானிலை மோசமாக இருந்ததால் விமானம் விழுந்த இடத்தை நெருங்குவதில் வீரர்கள் பெரும் சிரமத்திற்கு ஆளாகினர். நேற்று இரவு 10.30 மணி வரையில் எந்தவொரு அதிகாரப்பூர்வமான அறிவிப்பையும் மியன்மார் அரசாங்கம் வெளியிடவில்லை.ஆனால் விமானம் விபத்துக் குள்ளானதாக அது அறிவித்துள்ளது.


சீனா மீது கூடுதல் வரி... அமெரிக்காவின் பொருளாதார போர்

சமீப காலமாக இரு பெரும் வல்லரசு நாடுகளான அமெரிக்காவும், சீனாவும் வர்த்தக போரில் இறங்கியுள்ளனர். இதனால் உலகளவில் பல நாடுகளும் பாதிப்படைகின்றன. கடந்த மாதம் கூட அமெரிக்கா சீனாவின் 16 பில்லியன் டாலர் மதிப்பிலான சீன பொருட்களுக்கு கூடுதல் வரி விதித்தது. இந்நிலை யில்,சுமார் ரூ.14 லட்சம் கோடி மதிப்பிலான சீனப்பொருட்களுக்கு கூடுதல் வரி விதிக்கும் அறிவிப்பை அமெரிக்க ஜனாதிபதி டிரம்ப் இன்று வெளியிடலாம் என தகவல்கள் வெளியாகி உள்ளன.

அந்த கூடுதல் வரிப் பட்டியலில் இணைய தொழில்நுட்ப தயாரிப்புகள், மின்னணு பொருட்கள், சீன கடல் உணவுகள், கார்பெண்டரி பொருட்கள், விளக்கு கள், டயர்கள், ரசாயனங்கள், பிளாஸ்டிக் பொருட்கள், சைக்கிள்கள், கார் இருக்கைகள் இடம் பெறும் என்று சொல்லப்படுகிறது.

இது குறித்து வெள்ளை மாளிகை செய்தி தொடர்பாளர் லிண்ட்சே வால்டர்ஸ், “சீனாவின் நேர்மையற்ற வர்த்தக நடவடிக்கைகளை ஈடுகட்டுவதற்கு தானும், தனது நிர்வாகமும் தொடர்ந்து நடவடிக்கை எடுக்கும் என்று அதிபர் ட்ரம்ப் தெளிவு படுத்தியுள்ளார்” என்று கூறியுள்ளார்.மேலும் அதில்,அமெரிக்கா நீண்ட காலமாக எழுப்பி வருகிற பிரச்சினைகளை சீனா கவனிக்க வேண்டும் என்று எதிர்பார்ப்பதாக குறிப்பிட்டுள்ளார்.


விபத்தில் பலியான கிரேப் ஓட்டுநர் முகமட்  நஸ்ரியின் வாரிசுக்கு  சொக்சோ இழப்பீட்டுத் தொகை

கிள்ளான், ஆக. 20-

அசம்பாவிதங்களுக்கு எதிராக குடும்பத்தை காக்கவும் தங்கள் வாரிசுகளின் நலனை உறுதி செய்யவும் சொக்சோ பாதுகாப்பு திட்டத்தில்  அதன் பரிவுத் திட்டத்திலும் அனைவரும் கண்டிப்பாக தங்களை பதிந்து கொள்ள வேண்டும் என சொக்சோ வாரியம் வலியுறுத்தியது.

கிள்ளான், ஷா ஆலாம் வட்டாரங்களில் கிரேப் ஓட்டுநராக பணியாற்றி வந்த 21 வயது முகமட் நஸிருல் முபின் மாட் நஸீர் அண்மையில் சாலை விபத்தொன்றில் சிக்கி மரணமடைந்ததைத் தொடர்ந்து, அவரின் வாரிசான தந்தை மாட் நஸீரிடம் பெர்கேசோ எனப்படும் சொக்சோ சமூகப் பாதுகாப்பு சேமநிதி அமைப்பு இழப்பீட்டுத் தொகையுடன் கூடிய மாதாந்திர முறையிலான ஓய்வூதியத் தொகையை வழங்கியது. இங்குள்ள ஜாலான் கெபுன் சாலை, கம்போங் பாரு 2 குடியிருப்பில் வசித்து வந்த முகமட் நாஸிருல் சில காலமாக கிரேப் ஓட்டுநராக வேலை செய்து வந்தார்.

இதன் தொடர்பில் கடந்த வாரம் ஆகஸ்டு, 11-ஆம் தேதியன்று வழக்கமாகத் தனக்குக் கிடைத்த உணவு ஆர்டரை சம்பந்தப்பட்ட இடத்தில் கொண்டு சேர்க்கும் பணியின்போது ஷா ஆலமில் உள்ள சாலையில் பயணம் செய்து கொண்டிருந்த லோரி ஒன்றுடன் அவரின் மோட்டார் சைக்கிள் எதிர்பாராத விதமாக மோதுண்டதில் நெஞ்சுப் பகுதியிலும் வயிற்றிலும் கடுமையாகக் காயத்திற்குள்ளாகிய அவர் சம்பவம் நடந்த இடத்திலேயே உயிரிழந்ததாகக் கூறப்படுகிறது.

இந்நிலையில், நேற்று நண்பகல் 12.00 மணியளவில் அவரின் இல்லதிற்கு வந்த சொக்சோ தலைமையக அதிகாரிகளுடன் கிள்ளான் மாவட்ட சொக்சோ அமைப்பின் பிரதிநிதிகள் இணைந்து தங்களின் ஆழ்ந்த அனுதாபத்தை அக்குடும்பத்திடம் தெரிவித்ததுடன் மேற்படி இழப்பீட்டுத் தொகை உள்ளிட்ட ஓய்வூதியத் தொகைக்கான காசோலையுடன் மளிகைப் பொருட்களடங்கிய பொட்டலங்களையும் வழங்கினர். கிள்ளானில் பிறந்து வளர்ந்தவரான நஸிருல்  ஆறு பேரடங்கிய அக்குடும்பத்தில் நான்காவது மகனாவார். கிள்ளானிலுள்ள ஒரு தொழிற்சாலையில் பொருள் உற்பத்திப் பிரிவில் முழு நேரத் தொழிலாளியாக வேலை செய்து வந்தார்.

இருப்பினும், தனது பெற்றோரை கவனிப்பதற்காகவும் தம்பி தங்கைகளின் கல்விச் செலவை ஈடுகட்டுவதற்கும் ஏற்ப கூடுதல் வருமானத்தை ஈட்டுவதற்காக அவர் பகுதி நேரமாக மேற்படி கிரேப் உணவு அனுப்புநராகவும் பணியாற்றி வந்தார். குடும்பத்திலுள்ள எல்லோரிடமும் மிகுந்த அன்பு, பாசத்துடன் இருந்து வந்த அவரின் திடீர் மறைவு எங்களுக்குப் பேரிடியாகவும் மிகுந்த துயரத்தையும் ஏற்படுத்தியுள்ளதாக சாதாரண துப்புரவுத் தொழிலாளியான அவரின் தந்தை மாட் நஸீர் செய்தியாளர்களிடம் சோகத்துடன் தெரிவித்தார். இதன் தொடர்பில் முழு நேரத் தொழிலாளராகப் பணியாற்றியதற்கான சொக்சோ சட்டவிதிக்குட்பட்ட இழப்பீட்டுத் தொகை உட்பட கிரேப் ஓட்டுநராகப் பணியாற்றும் தறுவாயில் சொந்தத் தொழில் சார்ந்த மற்றொரு சேமநிதிப் பாதுகாப்புச் சேவைத் திட்டத்திலும் அவர் முன்கூட்டியே முறையாகப் பதிவு பெற்றிருந்ததால் இவ்விரு திட்டங்களின் கீழுள்ள இலாப ஈவுத் தொகையைப் பெறுவதற்கு அவர் தகுதி பெற்றவாராகிறார்.

இதன் தொடர்பில், விபத்தில் மகனை இழந்த அப்பெற்றோர் உட்பட மூன்று தங்கைகள் ஆகியோர் சொக்சோ வாரியத்தின் மூலம் வரையறைக்கு உட்பட்ட ஓய்வூதிய இலாப ஈவுத் தொகையுடன் சம்பந்தப்பட்ட குடும்பப் பொறுப்பை ஏற்றுள்ளதற்கான சிறப்பு இலாப ஈவுத் தொகை உட்பட மறைந்த அன்னாரின் சவ அடக்கக் காரிய உதவித் தொகை 2,000 வெள்ளியையும் பெறுவதற்கான தகுதியை உடையவர்களாவர் என மேற்படி அமைப்புத் திட்டத்தின் தலைமை அதிகாரி துவான் ஹாஜி அஸார் முகமட் நஸ்ரி தெரிவித்தார்.

மேற்கண்ட நிகழ்ச்சியில் அவ்வமைப்பின் பொதுவுறவு அதிகாரி இஸாட் ஹாஜி ராயா, பரிவுமிக்க மக்கள் திட்டக் குழுவின் கிளை நிறுவன அதிகாரி இஸ்மாயில் அபி ஹஷீம், கிள்ளான் மாவட்ட சொக்சோ அலுவலகத் தலைவர் மோகனதாஸ் வீரையா ஆகியோரும் உடன் வந்திருந்தனர்.


ஐ.நா வில் ஈழத்தமிழர்களுடன்  அன்புமணி ராமதாஸ் மற்றும் கௌதமன்

பா.ம.க கட்சியின் நாடாளுமன்ற உறுப்பினர் அன்புமணி ராமதாஸ் ஈழத்தமிழர்கள் குறித்து, மனித உரிமைகள் ஆர்வலர்கள் உள்ளிட்டவர்களுடன் ஐ.நா அறையில் அவசர சந்திப்பு ஒன்றை நடத்தியுள்ளார். ஐக்கிய நாடுகள் மனித உரிமைகள் பேரவையின் 34ஆவது கூட்டத் தொடர் ஜெனிவாவில் இடம்பெற்று வரும் நிலையில், இலங்கை குறித்த மனித உரிமைகள் ஆணையரின் அறிக்கை நேற்று பேரவையில் சமர்ப்பிக்கப்பட்டுள்ளது. இந்நிலையிலேயே இந்த அவசர சந்திப்பு இடம்பெற்றுள்ளது.மேலும், அடுத்து வரும் இரண்டு ஆண்டுகளில் மேற்கொள்ள வேண்டிய நடவடிக்கைகள் குறித்து இதன்போது ஆராயப்பட்டுள்ளது. தமிழின உணர்வாளரும், திரைப்பட இயக்குனருமான வ.கௌத்தமன் உள்ளிட்டவர்களும் இந்த சந்திப்பில் கலந்து கொண்டிருந்தமை குறிப்பிடத்தக்கது.


இயற்கையின் கோர தாண்டவம் - நூற்றுக்கு மேற்பட்டோர் பலி - 230 பேர் காயம்

இலங்கையில் ஏற்பட்டுள்ள இயற்கைப் பேரழிவு காரணமாக உயிரிழப்புக்கள் தொடர்ந்து அதிகரித்து வருகின்றன. நேற்று அதிகாலை முதல் 24 மணிநேர காலப்பகுதியில் சுமார் நூற்றுக்கு மேற்பட்டோர் உயிரிழந்துள்ளதாக தகவல் வெளியாகி உள்ளது. மேலும் 230 பேர் காயமடைந்துள்ளதுடன், நூற்றுக்கும் அதிகமானோர் காணாமல் போயுள்ளதாகவும், 53000 பேர் இடம்பெயர்ந்துள்ளதாகவும் இயற்கைப் பேரிடர் மத்திய நிலையம் தெரிவித் துள்ளது. இலங்கையின் மத்திய மலைநாட்டிலுள்ள நீர்த்தேக்கங்களின் கதவுகள் திறக்கப்பட்டுள்ளமையால், அங்கிருந்து வரும் வெள்ளம் காரணமாக களனி கங்கை பெருக்கெடுக்கும் அபாய கட்டத்தில் உள்ளதா அஞ்சப்படுகிறது. ஏழு மாவட்டங்களில் ஆபத்து எச்சரிக்கை அறிவிக்கப்பட்டுள்ளது. இது கடந்த வருடம் ஏற்பட்ட வௌ்ள அனர்த்தத்தை விடவும் அதிகம் என குறிப்பிடப்படுகின்றது. பாதிக்கப்பட்டுள்ள மக்களின் உயிர்களை பாதுகாப்பதும் அவர்களை பாதுகாப்பான இடங்களுக்கு அழைத்துச் சென்று நிவாரணம் வழங்குவது பிரதான பணியாகும் என அரசாங்கம் அறிவித்துள்ளது. இதற்கு தேவையான நடவடிக்கைகள் எடுக்கப்பட்டுள்ளன. அரச நிறுவனங்கள், முப்படையினர், போலிஸார் இணைந்து செயற்படுகிறார்கள். இரத்தினபுரி, காலி, மாத்தறை, கேகாலை, களுத்துறை, கண்டி, நுவரெலியா மாவட்டங்களில் மண்சரிவு அபாயம் காணப்படும் பகுதிகளிலிருந்து மக்கள் வெளியேற வேண்டும் என்று அறிவுறுத்தப்பட்டுள்ளது. பாதிக்கப்பட்ட மக்களுக்கு நிவாரணம் வழங்க அரசாங்கம் 450 இலட்சம் ரூபாவை ஒதுக்கியுள்ள தாக அமைச்சர் துமிந்த திசாநாயக்க தெரிவித்தார்.


அரசியல் ரீதியாக நடுநிலை வகிப்பீர்.  அரசு ஊழியர்களுக்கு பிரதமர் வலியுறுத்தல்

பெட்டாலிங் ஜெயா,

நாடு நன்கு நிர்வகிக்கப்படுவதை உறுதிப்படுத்த அரசு ஊழியர்கள் தங்களுடைய பணிகளை மேற்கொள்வதில் அரசியல் ரீதியாக நடுநிலை வகிக்க வேண்டும் என்று பிரதமர் துன் டாக்டர் மகாதீர் முகமட் நேற்று அறிவுறுத்தினார். சுதந்திரமடைந்ததில் இருந்து கடந்த 60 ஆண்டுகளாக மாநில மற்றும் மத்திய நிலைகளில் ஆளுங்கட்சியாக விளங்கியது  அதே  கூட்டணிதான் என்று அவர் கூறினார்.

Read More: Malasyia Nanban Tamil Daily on 11.6.2019


டாக்டர் சுப்ரா பதவி விலக வேண்டும்.

கோலாலம்பூர்,

நாட்டின்  மூத்த அரசியல் கட்சியான   ம.இ.கா. கடந்த பொதுத் தேர்தலில் வரலாறு காணாத தோல்வி கண்டதைத் தொடர்ந்து கட்சியின் தேசியத் தலைவர் டத்தோ ஸ்ரீ  டாக்டர் எஸ்.சுப்பிரமணியம் உடனடியாக பதவி விலக வேண்டும் என்ற கோரிக்கை பரவலாக வலுத்து வருகிறது. அதே வேளையில் டாக்டர் சுப்பிரமணியம் மற்றவர்களுக்கு வழிவிட்டு ஒதுங்கிக்கொள்ளும் நேரம் வந்து விட்டதாக ம.இ.கா.வின்  மத்திய செயலவை உறுப்பினர் டத்தோ முனி யாண்டி குறிப்பிட்டார்.

Read More: Malaysia Nanban Tamil Daily on 16.5.2018


வாக்குறுதிகளை நிறைவேற்ற முடியாதது உண்மைதான்.. முதல் முறையாக போட்டு உடைத்தார் மோடி

பாட்னா:

வாக்குறுதிகளை நிறைவேற்ற முடியாதது உண்மைதான் என்று பிரதமர் நரேந்திர மோடி கூறியுள்ளார். முதல் முறையாக பிரதமர் இவ்வாறு கூறியுள்ளது பாஜகவிலேயே சலசலப்பை ஏற்படுத்தியுள்ளது.காங்கிரஸ் கட்சி தனது தேர்தல் அறிக்கையை நேற்று வெளியிட்ட நிலையில், பீகாரில் பிரதமர் நரேந்திர மோடி தீவிர தேர்தல் பிரச்சாரத்தில் ஈடுபட்டார். ஜமுய் மாவட்டத்தில் எல்.ஜே.பி வேட்பாளர் சிராக் பஸ்வானை ஆதரித்து மோடி பிரச்சாரம் செய்தார்.

நரேந்திர மோடி தனது பிரச்சாரத்தின் போது பேசியதாவது: எனது தலைமையிலான மத்திய அரசு, எங்களால் சொல்லப்பட்ட அனைத்து வாக்குறுதிக ளையும் நிறைவேற்றவில்லைதான். 70 வருடங்களாக காங்கிரஸ் கட்சி மத்தியில் ஆட்சியில் இருந்தது. அவர்களால் அனைத்து வாக்குறுதிகளையும் நிறைவேற்றிவிட்டதாக கூற முடியவில்லை. எங்கள் அரசு வெறும் 5 வருடங்கள்தான் ஆட்சியில் உள்ளது. பிறகு எப்படி முழு வாக்குறுதிகளையும் நிறைவேற்ற முடியும். இருப்பினும், பெரும்பாலான வாக்குறுதிகளை நிறைவேற்றிவிட்டோம்.

இதர பிற்படுத்தப்பட்ட பிரிவினர், தலித்துகள், பழங்குடியினர் இட ஒதுக்கீட்டை பாஜக அரசு முடிவுக்கு கொண்டுவந்துவிடும் என்று கூறப்படுவதில் உண்மையில்லை. நாங்கள் இட ஒதுக்கீட்டில் கை வைக்கவே மாட்டோம். இவ்வாறு அவர் தெரிவித்தார். பிரதமர் தனது 28 நிமிட பேச்சில், 23 முறை சவுகிதார் என்ற வார்த்தையை பயன்படுத்தினார். பாதுகாவலர் என்ற அர்த்தம் வரும் இந்த வார்த்தைக்கு கூட்டத்தில் வரவேற்பு அதிகம் உள்ளது. மோடி இதை குறிப்பிடும்போது கைத்தட்டல்கள் அதிகமாக உள்ளன.

இதேபோல காங்கிரஸ் என்ற வார்த்தையை, 15 முறை நரேந்திர மோடி பயன்படுத்தினார். பாதுகாப்பு படையினர் தொடர்பாக 14 முறை வார்த்தைகளை பயன்படுத்தினார். ஆனால், வேலை வாய்ப்பு குறித்தோ, வேலைவாய்ப்பு இன்மை குறித்தோ, நரேந்திர மோடி பேசவில்லை என்பது குறிப்பிடத்தக்கது.


எனது ஊழியர்களை மாற்றிவிட்டார்கள்.

கோலாலம்பூர்,

தம்மிடம் நீண்ட காலமாக பணியாற்றி வந்த அரசாங்க ஊழியர்கள் பலர் மாற்றப்பட்டு விட்டதாக முன்னாள் பிரதமர் துன் டாக்டர் மகாதீர் முகமட் நேற்று புகார் தெரிவித்தார். தமது மெய்க்காவலர்கள், சமையல்காரர்கள், வீட்டு உதவியாளர்கள் ஆகியோர் அவர்களில் அடங்குவர். எனினும் பிரதமர் துறை அலுவலகம் நேற்று வெளியிட்ட ஓர் அறிக்கையின்படி துன் மகாதீ ருக்கு தற்போது 21 பணியாளர்களை அரசாங்கம் ஒதுக்கீடு செய்துள்ளதாக தெரிவித்துள்ளது.

முன்னாள் பிரதமர் என்ற முறையில் துன் மகாதீருக்கு யாயாசான் கெபிம்பினான் பெர்டானாவில் ஓர் அலுவலகம் ஏற்படுத்தப்பட்டுள்ளது. தி மைன்ஸ் ரிசோர்ட் சிட்டியில் ஒரு இல்லமும் தரப்பட்டுள்ளது.  1980 ஆம்  ஆண்டு நாடாளுமன்ற உறுப்பினர்கள் சட்ட ( பணி ஓய்வு) விதிகளுக்கு ஏற்ப இவை வழங்கப்பட்டுள்ளதாக பிரதமர் துறை விளக்கம் அளித்தது.

Read More: Malaysia nanban News paper on 10.11.2017


தமிழ் அழிவதை தாங்க முடியாத உள்ளங்களின் அரிய முயற்சிகள்!

தமிழ்ப்பள்ளி மாணவர் களுக்காக நடத்தப்படும் அறிவியல் விழா குறித்து ஆசிரியர் களிடையே அலட்சியப் போக்கு இருக்கக்கூடாது என்று அதன் ஏற்பாட்டுக் குழுவினர் நேற்று சாடினர். அஸ்தியின் ஏற்பாட்டில் ஒவ்வொரு ஆண்டும் தேசிய அளவில் அறிவியல் விழா நடத்தப்பட்டு வருகிறது. பள்ளி ரீதியில் வெற்றி பெறும் மாணவர்கள் மாநில ரீதியிலும் அதன் பின்னர் தேசிய ரீதியிலான போட்டிகளிலும் கலந்து கொண்டு வருகின்றனர். தமிழ்ப்பள்ளிகளில் இந்த அறிவியல் விழா தொடர்ச்சியாக நடத்தப்பட்டு வருவதால் நமது மாணவர்கள் தற்போது அனைத்துலக ரீதியில் பல சாதனைகளை படைத்து வருகின்றனர். அம்மாணவர்களின் சாதனைகள் குறித்து அடிக்கடி பத்திரிகைகள், வானொலி என அனைத்திலும் வெளியாகுகின்றன. இருந்த போதிலும் இந்த அறிவியல் விழாவிற்கு மாணவர்களை அனுப்பி வைப்பதில் ஒரு சில பள்ளிகளின் தலைமையாசிரியர்களும், ஆசிரியர்களும் அலட்சியம் காட்டிதான் வருகின்றனர். சிலாங்கூரில் 95 தமிழ்ப்பள்ளிகள் உள்ளன. அதே போன்று கோலாலம்பூரில் 15 பள்ளிகள் உள்ளன. இவ்விரு மாநிலங்களில் உள்ள தமிழ்ப்பள்ளி ஆசிரியர் களால் நடத்தப்பட்ட அறிவியல் விழா தொடர்பான விளக்கக் கூட்டத்தில் 73 பள்ளிகளை பிரதிநிதித்து மட்டுமே ஆசிரியர் கள் கலந்து கொண்டனர். இதர பள்ளிகளைச் சேர்ந்த ஆசிரியர்கள் ஏன் இதில் கலந்து கொள்ளவில்லை என்பது கேள்வி குறி தான் என அவ்விரு மாநிலங் களின் அறிவியல் விழா ஏற்பாட்டு இயக்கமான பேரின்பம் மலேசியா வின் தலைமை செயலாளர் எஸ். குபேரன் கூறினார். அறிவியல் விழாவின் தலைமை நீதிபதி ராஜேஷ் இந்நிகழ்வில் ஆசிரியர் களுக்கு அறிவியல் விழா குறித்த அனைத்து விளக்கங்களை தந் தார். அதே வேளையில் பள்ளியில் நடத்தப்படும் போட்டியாளர் களுக்கான பரிசுகளும் முன் கூட்டியே வழங்கப்பட்டன. மேலும் ஆசிரியர்களுக்கு சிறப்பு சான்றிதழ்களும் வழங்கப்பட்டன. இப்படி ஆசிரியர்களுக்கும் மாணவர்களுக்கும் பயனளிக்கும் வகையில் நடத்தப்படும் இந் நிகழ்வை ஒரு சில பள்ளி ஆசிரியர்கள் புறக்கணிப்பது எங்களை போன்ற ஏற்பாட்டா ளர்களுக்கு பெரிய ஏமாற் றத்தை அளிக்கிறது. ஆகவே கோலாலம்பூர், சிலாங்கூர் ஆகிய இரு மாநிலங் களில் இருந்து அனைத்து பள்ளிகளும் இப்போட்டியில் கலந்து கொள்ள வேண்டும் என்று குபேரன் கேட்டுக் கொண்டார். இதனிடையே அறிவியல் விழா தொடர்பான சிறப்பு கருத்தரங்கின் விழா ஒருங்கிணைப்பாளர் செல்வேந் திரன், சங்கத்தின் துணைத் தலைவர் ஜெயராமன், உதவித் தலைவர் நித்யானந்தன், மகளிர் பிரிவுத் தலைவி மல்லிகா உட் பட பலர் கலந்து கொண்டனர்.


என் ஐந்து பெண் வாரிசுகளின்  வாழ்க்கையை ஒளிமயமாக்கிய  தமிழ்ப்பள்ளிகள்.

‘யாம் அறிந்த மொழிகளிலே தமிழ் மொழிபோல் இனிது ஆவது எங்கும் காணோம்’ என உரக்கக் கூறிய மகாகவி சுப்ரமணிய பாரதியாரின்  136ஆவது பிறந்த நாள் நேற்று கொண்டாடப்பட்ட நிலையில் தமிழ்மொழிக்கு மகுடம் சூட்டும் தமிழ்ப்பள்ளிகள் நீடித்து நிலைத்திருக்க ஒவ்வொரு பிள்ளையின் தொடக்கக் கல்வியைத் தமிழ்ப் பள்ளியிலேயே தொடங்கும்  வாய்ப்புகள் உருவாக்கப்பட வேண்டும்.

நெகிரி செம்பிலான், பகாவ் நகருக்கு அருகில் அமைந்திருக்கும் கெடீஸ் தோட்டத்தில் இரப்பர் மரம் சீவும் தொழிலாளிகளான காலஞ்சென்ற முனியாண்டி முருகேசன் - சுசிலா மாணிக்கம் தம்பதியரின் ஐந்து பெண் வாரிசுகளின்  ஒளிமயமான வாழ்க்கைக்கு அஸ்திவாரம் அமைத்திருப்பது  தமிழ்ப்பள்ளிகளே என்பதை யாருமே மறுக்க முடியாது.  30.8.1997இல் அகால மரணமடைந்த கணவரின் இழப்பைத் தாங்கிக் கொண்டு தனித்து நின்று ஐந்து பெண் பிள்ளை களுக்கும் நிறைவான கல்வியைத் தந்து இன்று பெருமைமிகு  தாயாக மிளிரும் இவரது தியாகத்திற்கு அனைவரது வாழ்த்துகளும் உரித்தாகட்டும்.

கடந்த வாரம் ஐந்து பெண் வாரிசுகள்ஒன்றிணைந்து தாயாரை வெளிநாட்டு சுற்றுலாவிற்கு முதல்முறையாக அழைத்துச் சென்று மகிழ்வுபடுத்தி யிருக்கும் பண்பினை நிச்சயமாகத் தமிழ்ப்பள்ளிகளே விதைத்திருக்க வேண்டும்.

முனியாண்டி முருகேசன்   - சுசிலா மாணிக்கம் தம்பதியரின் மூத்த பெண் வாரிசு நவநீதம் முனியாண்டி பகாவ், கெடிஸ் தோட்டத் தமிழ்ப்பள்ளியில் தொடங்கி, பகாவ் இடைநிலைப் பள்ளியில் உயர் கல்வியைப் பெற்று  இன்று சொந்த வர்த்தகத்தினை வழி நடத்தி வருகின்றார். இவரின் தியாகத்தினால் அடுத்தவர் உமாதேவி முனியாண்டி, பகாவ் தோட்டத் தமிழ்ப்பள்ளியில் கல்வியைப் பெற்று சிரம்பான் ராஜா மெலேவார் ஆசிரியர் பயிற்சிக் கழகத்தில் (IPRM)  பட்டம் பெற்ற ஆசிரியராகத் தான் கல்வி கற்ற அதே பகாவ் தோட்டத் தமிழ்ப்பள்ளியில் பணியாற்றி வருகின்றார்.

குடும்பத்தில் மூன்றாவது வாரிசு அன்புமதி முனியாண்டி, இவர் செயிண்ட் ஹீலியர் தோட்டத் தமிழ்ப்பள்ளியில் முதலாம் ஆண்டைத் தொடங்கி மலேசிய வடக்கு பல்கலைக் கழகத்தில்  (UUM) பல்லூடகத் துறையில் இளங்கலை  பட்டம் பெற்று  தற்போது பெடானா ஜெயா  குகு19 தேசியப் பள்ளி யில் ஆசிரியராகப் பணியாற்றுகின்றார்.  தமிழ்ப் பள்ளியில்  கல்வியைத் தொடங்கியதால் தாயின் தியாகத்திற்கு நன்றி கூறும் பண்புகள் தானாகவே அமைந்துவிட்ட நிலையில் நான்காமவர், விஜயலெட்சுமி முனியாண்டி பகாவ் செயிண்ட்  ஹீலியர் தமிழ்ப் பள்ளியில் கல்வியைத் தொடங்கி மலேசிய திரெங்கானு பல்கலைக் கழகத்தில் (UMT) பொருளாதாரத் துறையில் பட்டம் பெற்று  தற்போது நெகிரி செம்பிலான் ஆயர் ஈத்தாம் தமிழ்ப்பள்ளியில் ஆசிரியையாகப் பணியாற்றி வருகின்றார்.

காலஞ்சென்ற முனியாண்டி முருகேசன், சுசிலா மாணிக்கம் தம்பதியரின் கடைசி வாரிசு, கீதா முனியாண்டி தமக்கைகள் கல்வியைத் தொடங்கிய  அதே தமிழ்ப்பள்ளியில் கல்வியைத் தொடங்கி மலேசிய திறந்தவெளி பல்கலைக் கழகத்தில்  (OUM) பல்லூடகத் துறையில்  பட்டம் பெற்று சொந்தமாக அழகுக் கலை நிலையத்தை நடத்தி வருகின்றார்.

இரப்பர் மரம் வெட்டும் தலைமுறையை தலை நிமிரச் செய்திருக்கும் ஆற்றலைத் தமிழ்ப் பள்ளிகளே வழங்கியிருப்பதை  சுசிலா மாணிக்கம் பூரிப்போடு தெரிவித்துக் கொண்டுள்ளார். இக்குடும்பத்தின் வெற்றியை மலேசியர்கள் பாராட்டும் அதே வேளையில்  தமிழ்ப்பள்ளியில்  பிள்ளைகளின் ஆரம்பக் கல்வியைத் தொடங்கும் முடிவினையும் எடுக்க வேண்டும் என அனைவரும் கேட்டுக் கொண்டுள்ளனர்.


ஓய்வூதியதாரர்கள் நிதியிலிருந்து எஸ்ஆர்சி வங்கிக் கணக்க்குகளுக்கு வெ.400 மாற்றம். நஜீப்பின் வழக்கில் தெரிவிப்பு.

கோலாலம்பூர்,

2011, 2012ஆம் ஆண்டுகளில் இங்கு ஜாலான் ராஜா சூலானில் உள்ள அம் இஸ்லாமிக் பேங் பெர்ஹாட் கிளையில் இருந்த எஸ்ஆர்சி இண்டர்நேஷனலின் வங்கிக் கணக்குகளில் கும்புலான் வாங் பெர்சாரானில் (கேடபள்யூஏபி) இருந்து மொத்தம் 400 கோடி வெள்ளி செலுத்தப்பட்டிருப்பதாக உயர்நீதிமன்றத்தில் நேற்று தெரிவிக்கப்பட்டது. முதல் தவணைத் தொகையான 200 கோடி வெள்ளி 2011 ஆகஸ்ட் 29ஆம் தேதி கேடபள்யூஏபியில் இருந்து எஸ்ஆர்சி இண்டர்நேஷனலின் வங்கிக் கணக்கிற்கு மாற்றப்பட்டதாக ஆம்பேங்கின் பணம்  செலுத்தும் மையத்தின் ரெந்தாஸ் பிரிவு நிர்வாகி வெடானி செனன் கூறினார்.

Read More: Malaysia Nanban Tamil Daily on 1.5.2019


ரயிலில் பாய்ந்து பல்கலைக்கழக மாணவி தற்கொலை

பல்கலைக்கழக மாணவி ஒருவர் ஓடும் ரெயிலில் பாய்ந்து தற்கொலை செய்து கொண்டுள்ளார். பேராதனை பல்கலைக்கழகத்தில் கற்கும் மாணவி ஒருவரே இவ்வாறு தற்கொலை செய்து கொண்டுள்ளதாக தெரியவந்துள்ளது. பேராதனை பகுதியில் வைத்து இன்று காலை 9.30 மணியளவில் இந்த சம்பவம் இடம்பெற்றுள்ளதாக குறிப்பிடப்படுகின்றது. கொழும்பில் இருந்து பதுளை நோக்கி பயணித்த ரெயிலில் பாய்ந்தே அவர் தற்கொலை செய்துள்ளார். உயிரிழந்த மாணவி பன்னிப்பிட்டிய பிரதேசத்தை சேர்ந்தவர் என தெரியவந்துள் ளது. சம்பவம் தொடர்பில் பொலிஸார் மேலதிக விசாரணைகளை மேற்கொண்டு வருகின்றனர்.


சர்ச்சைக்குரிய ஷரியா  சட்டத் திருத்த  மசோதாவிற்கு  ஆட்சியாளர்களின் ஒப்புதல் பெறாதது ஏன்?

பெரும் சர்ச்சைக்கு இடமாக எழுந்துள்ள பாஸ் கட்சித் தலைவர் ஹாடி அவாங் நாடாளுமன்றத்தில் தாக்கல் செய்த தண்டனைகளை அதிகரிக்கச் செய் யும் ஷரியா நீதிமன்ற சட்டத்திருத்த மசோதாவிற்கு ஆட்சியாளர்கள் மன்றத்தின் ஒப்புதலை முதலில் பெற்றிருக்க வேண்டும் என்று சட்டநிபுணரும் கூட் டரசு நீதிமன்ற முன்னாள் நீதிபதியுமான டத்தோஸ்ரீ கோபால் ஸ்ரீராம் நேற்று வாதிட்டார். ஒவ்வொரு மாநிலத்திலும் உள்ள ஆட்சியாளர்கள்தான் இஸ்லாம் சமயத்தின் தலைவர்கள். எனவே இஸ்லாமிய நிர்வாகம் மற்றும் சட்ட அமலாக்கம் தொடர்புடைய விவகாரங்கள் என்று வரும் போது முதலில் ஆட்சியாளர்களின் ஒப்புதலை பெற்றாக வேண்டும். தண்டனைகளை அதிகரிக்கச் செய்வது என்பது இஸ்லாமிய சட்ட நிர்வாகத்தின் ஒரு பகுதியாகும் என்றார் கோபால் ஸ்ரீராம். ஹாடி அவாங் நாடாளு மன்றத்தில் தனிப்பட்ட முறையில் 1965 ஆம் ஆண்டு ஷரியா நீதிமன்றங்களுக்கான குற்றவியல் சட்டத்திருத்த மசோதாவை (சட்டம் 355) தாக்கல் செய் வதற்கும், அது தொடர்பாக விவாதம் செய்வதற்கும் முன்னதாக ஆட்சியாளர்களின் ஒப்புதலைப் பெறுவது அவசியம்தானா? என்ற கேள்விக்கு பதில் அளிக்கையில் கோபால் ஸ்ரீ ராம் மேற்கண்டவாறு கூறினார். ஷரியா நீதிமன்றங்களில் தண்டனையை அதிகரிக்க செய்யும் குற்றவியல் சட்டத்திருத்த மசோதாவை நேற்று முன்தினம் நாடாளுமன்றத்தில் தாக்கல் செய்வதற்கு பாஸ் கட்சித் தலைவர் டத்தோஸ்ரீ ஹாடி அவாங்கிற்கு சபா நாயகர் அனுமதி அளித்தார். ஆனால், அதன் மீதான விவாதம் ஒத்திவைக்கப் பட்டது. அந்த சர்ச்சைக்குரிய சட்ட மசோதாவை ஆட்சியாளர்கள் மன்றத்தின் ஒப்புதலின்றி நாடாளுமன்றத்தில் தாக்கல் செய்வதற்கும் அது தொடர்பாக விவாதம் நடத்துவதற்கும் சட்டத்தில் இடமில்லை. அது அரசமைப்பு சட்டத்திற்கு உட்பட்டது அல்ல என்று அந்த மூத்த வழக்கறிஞர் மிகத் தெளிவாக குறிப்பிட்டார். இதற்கு முன்பு இந்த சட்டத்திருத்த மசோதாவிற்கு ஆட்சியாளர்களின் அனுமதியைப் பெறுவதில் தோல்விகண்ட அரசாங்கம், குறுக்கு வழியில் எடுத்துக் கொண்டு செல்லக்கூடாது. குற்றம் என்றால் குற்றம்தான் என்றார் கோபால் ஸ்ரீ ராம். ஷரியா குற்றவியல் சட்டத்திருத்தத்தில் குற்றம் இழைக்கின்றவர்களுக்கு நடப்பு தண்டனையைவிட கூடுதலாக 30 ஆண்டு சிறைத்தண்டனை, 100 பிரம்படித் தண்டனை, ஒரு லட்சம் வெள்ளி அபராதம் என தண்டனையை அதிகரிக்கச் செய்ய அந்த சட்டத்திருத்த மசோதாவை பாஸ் கட்சித் தலைவர் நாடாளுமன்றத்தில் தாக்கல் செய்துள்ளார். 1965 ஆம் ஆண்டு ஷரியா நீதிமன்றங்களுக்கான குற்றவியல் சட்டத்தின் (சட்டம் 355) கீழ் நடப்புத் தண்டனையாக 3 ஆண்டு சிறைத்தண்டனை, 5 ஆயிரம் வெள்ளி அபராதம் ஆகியவை மட்டுமே விதிக்க வகை செய்கிறது. கடந்த 2015 ஆம் ஆண்டு கிளந்தான் மாநில ஷரியா குற்றவியல் சட்டத் திருத்த மசோதா அந்த மாநில சட்டமன்றத்தில் நிறைவேற்றப்பட்டு அங்கீரிக்கப்பட்டதுகூட அரசமைப்பு சட்டத்திற்கு உட்பட்டது அல்ல என்றார் கோபால் ஸ்ரீ ராம். மேலும் இஸ்லாமிய குற்றவியல் சட்டம் என்பது மாநிலத்தின் அதிகாரத்தின் கீழ் அல்ல என்பதையும் அந்த முன்னாள் நீதிபதி விளக்கினார். குற்றவியல் சட்ட தண்டனைகளை விதிப்பதற்கு மாநிலத்திற்கு அதிகாரம் இல்லை. குற்றத்தை நிர்ணயிப்பது மற்றும் தண்டனைக்கான அளவுக்கோல் என்ன என்பதை அளவிடும் அதிகாரம் நாடாளுமன்றத்திற்கு மட்டுமே உண்டு. விவகாரத்து மற்றும் வாரிசுதாரர் போன்ற விவகாரங்களை மட்டுமே நிர்வகிக்க மாநில அரசாங்கத்திற்கு உரிமை உண்டே தவிர குற்றவியல் சட் டங்களுக்கு அல்ல என்பதையும் அவர் விளக்கினார். இதன் தொடர்பில் கிளந்தான் மாநில சட்டமன்றத்தில் 4(3) மற்றும் 4(4) ஆகிய சட்டப்பிரிவின் கீழ் கடந்த 2015 ஆம் ஆண்டு நிறைவேற்றப்பட்ட மாநில சட்டத்திருத்தை எதிர்த்து கூட்டரசு நீதிமன்றதில் வழக்கு தொடுக்குமாறு கோபால் ஸ்ரீ ராம் மக்களை கேட்டுக்கொண்டார். ஒரு நேர்க்கோட்டில் குற்றவியல் தன்மையிலான இரு சட்டங்கள் நிச்சயம் இரண்டு இருக்க முடியாது. அந்த சர்ச்சைக்குரிய சட்டம் 355 பிரிவு குறித்து மக்கள் தங்கள் அச்சத்தை தெரிவிக்க உரிமை உண்டு என்பதையும் அவர் விளக்கினார். நேற்று முன்தினம் இந்த சர்ச்சைக்குரிய சட்டத்திருத்த மசோதாவை ஹாடி அவாங் நாடாளுமன்றத்தில் தாக்கல் செய்த போது எதிர்க்கட்சியினர் கடும் எதிர்ப்பு தெரிவித்தனர். அதன் மீதான விவாதம் நடத்தப்பட வேண்டும் என்று கோரினர் என்பதும் குறிப்பிடத்தக்கது. எனினும் அவர்களின் கோரிக்கையை நாடாளுமன்ற சபாநாயகர் டான்ஸ்ரீ பண்டிகார் அமின் மூலியா நிராகரித்தார்.


வயதைச் சொல்லித் தப்பிக்காதீர்கள்!” - தந்தை பெரியார் திராவிடர் கழகம்

அருப்புக்கோட்டையைச் சேர்ந்த பேராசிரியையான நிர்மலா தேவி விவகாரம்தான் தமிழ்நாட்டின் தற்போதைய ஹாட் டாபிக். இந்த விவகாரத்தில் தமிழக ஆளுநர் பன்வாரிலால் புரோஹித்தைத் தொடர்புபடுத்தி கருத்துகள் வெளியே வந்துகொண்டிருப்பதால் தகித்துக்கொண்டிருக்கிறது தமிழகம். மாணவ - மாணவியர் மட்டுமல்லாமல், பல்வேறு அரசியல் கட்சிகளும், அமைப்புகளும் தமிழக ஆளுநருக்கு எதிராகக் களத்தில் குதித்திருக்கின்றன. இதற்கி டையில் இந்தப் புகார் குறித்து விசாரிக்க ஓய்வுபெற்ற ஐ.ஏ.எஸ் அதிகாரியான  ஆர்.சந்தானம் தலைமையில் விசாரணைக் குழுவை நியமித்து உத்தர விட்டார் தமிழக ஆளுநர்.

அதற்கும் கடுமையான விமர்சனங்கள் கிளம்பவே, ராஜ்பவனில் அவசர அவரசமாகச் செய்தியாளர்களைச் சந்தித்த அவர், “அந்தப் பேராசிரியை நிர்மலா தேவி யார் என்றே எனக்குத் தெரியாது. அவர் முகத்தைக்கூட நான் பார்த்தது இல்லை. 78 வயதான நான், கொள்ளுப் பேரனையே எடுத்துவிட்டேன். அதனால் நிர்மலா தேவி விவகாரத்தில் என்னை இணைத்துப் பேசுவது அடிப்படை ஆதாரமற்றது” என்று தெரிவித்திருந்தார்.

இந்த நிலையில், தமிழக ஆளுநரைத் திரும்பப் பெற வலியுறுத்தியும் இந்த வழக்கைச் சி.பி.ஐ-க்கு மாற்றக்கோரியும் திராவிடர் விடுதலைக் கழகத்தைச் சேர்ந்த சுமார் 50-க்கும் மேற்பட்டோர் புதுச்சேரி ஆளுநர் மாளிகையைத் முற்றுகையிட்டனர். அப்போது போலீஸாருக்கும் அவர்களுக்கும் இடையே கடு மையான வாக்குவாதமும், தள்ளுமுள்ளும் ஏற்பட்டது. இதையடுத்து, அவர்கள் அனைவரையும் கைதுசெய்தது போலீஸ்.

இதுகுறித்து தந்தை பெரியார் திராவிடர் கழகத்தின் புதுச்சேரி தலைவர் லோகு அய்யப்பன், “அருப்புக்கோட்டை பேராசிரியை நிர்மலா தேவி விவகாரத்தில், தமிழக ஆளுநர் பன்வாரிலால் புரோஹித் பக்கம்தான் விசாரணை திரும்புகிறது. இது கிரிமினல் குற்றம் என்பதால் போலீஸ் விசா ரணையும், நடவடிக்கையும் இருக்கிறது. அதற்குமுன் பல்கலைக்கழகத்தின் விசாரணை இருக்கிறது. இதையெல்லாம் தாண்டி மக்களால் தேர்ந்தெ டுக்கப்பட்ட அரசு இருக்கிறது.

இந்த நடவடிக்கைகளில் திருப்திகரமான நடவடிக்கை இல்லாதபோதுதான் ஆளுநர் தலையிடுவது வழக்கம். ஆனால், நிர்மலா தேவி ஆடியோ விவகாரம் வெளியானவுடன் உடனடியாக, தன்னிச்சையாக ஓய்வுபெற்ற ஐ.ஏ.எஸ் அதிகாரி தலைமையில் தனிநபர் விசாரணைக் குழுவை நியமிக்கிறார். பல்க லைக்கழகம் நியமித்த விசாரணைக்குழுவைக் கலைத்து உத்தரவிடுகிறார். ‘எங்கப்பன் குதிருக்குள் இல்லை’ எனும் கதையாக உடனே பிரஸ் மீட் வைத்து, ‘எனக்கும் அதற்கும் சம்பந்தம் இல்லை. அந்தப் பேராசிரியையை நான் பார்த்ததே இல்லை' என்று சொல்கிறார். ஆளுநரின் இப்படியான நட வடிக்கைகள் அவர்மீதான சந்தேகத்தை உறுதிப்படுத்துகிறது.


தமிழகத்துக்கு நல்ல செய்தி..

சுப்ரீம் கோர்ட் உத்தரவுப் படி காவிரி மேலாண்மை வாரியம் அமைக்கும் பணியை தொடங்கியுள்ளதாக மத்திய அரசு தெரிவித்துள்ளது. காவிரியில் இருந்து தண்ணீர் திறந்து விட கர்நாடக அரசு மறுத்து வரும் நிலையில், இது தொடர்பாக வழக்கை செப். 20ம் தேதி விசாரித்த உச்ச நீதிமன்றம் காவிரி மேலாண்மை வாரியத்தை மத்திய அரசு நான்கு வாரங்களுக்குள் அமைக்க வேண்டும் என்று உத்தரவிட்டது. Central government starts to set up Cauvery Management Board இந்நிலையில், காவிரி பிரச்சனைத் தொடர்பாக மத்திய அமைச்சர் உமாபாரதி தலைமையில் இரு மாநில முதல்வர்கள் கூட்டம் இன்று டெல்லியில் நடைபெற்றது. கர்நாடகத்தின் சார்பில் அம்மாநில முதலமைச்சர் சித்தராமையாவும் தமிழகத்தின் சார்பில் பொதுப்பணித் துறை அமைச்சர் எடப்பாடி பழனிச்சாமியும் கலந்து கொண்டனர். இந்தக் கூட்டத்தில் உறுதியான எந்த முடிவும் எட்டப்படவில்லை. என்றாலும், காவிரி பிரச்சனை குறித்து செய்தியாளர்களிடம் பேசிய மத்திய நீர்வளத்துறை செயலாளர் சசிசேகர், "உச்ச நீதிமன்றம் உத்தரவிட்டுள்ளபடி 4 வாரத்திற்குள் காவிரி மேலாண்மை வாரியம் அமைக்கப்படும், அதற்கான வேலைகள் தொடங்கப்பட்டுவிட்டது" என்றும் தெரிவித்துள்ளார்.


கத்தாருடனான உறவை சவுதி உள்பட 4 நாடுகள் முறித்தது

ரியாத், சவுதி செய்தி நிறுவனம் வெளியிட்டு உள்ள செய்தியில் ரியாத் (சவுதி அரேபியா) அண்டைய நாடான கத்தாருடன் தூதரக உறவுகளை நிறுத்திக் கொண் டது, தேசத்தை பயங்கரவாதத்தில் இருந்து காப்பாற்றிக் கொள்ள கத்தாருடனான எல்லையை மூடியது என தெரிவிக்கப்பட்டு உள்ளது. கத்தார் உடனான இராஜதந்திர மற்றும் தூதரக உறவுகளை துண்டிக்க, அந்நாட்டுடனான தரை மற்றும் கடல்வழி மற்றும் வான்வழி தொடர்பையும் துண்டிக்க சவுதி அரே பியா முடிவு செய்து உள்ளதாக அந்நாட்டு அதிகாரி கூறியதாக என செய்தியில் தெரிவிக்கப்பட்டு உள்ளது. கடந்த சில ஆண்டுகளாக கத்தார் அதிகாரிகளால் நடத்தப்பட்ட வன்முறை காரணமாக இந்த தீர்க்கமான முடிவு எடுக்கப்படுவதாக சவுதியின் அறிக்கை யில் தெரிவிக்கப்பட்டு உள்ளது. ஐக்கிய அரபு எமிரெட்சும் கத்தார் உடனான உறவை துண்டிப்பதாக அறிவித்து உள்ளது. எகிப்து நாட்டு வெளியுறவுத்துறை அமைச்சகமும் கத்தார் பயங்கரவாதத்திற்கு துணை செல்கிறது என கூறி, அந்நாட்டுடனான உறவுகளை துண்டிப்பதாக அறிவித்து உள்ளது. கத்தார் உட னான வான் மற்றும் கடல்வழி போக்குவரத்து நிறுத்திக் கொள்ளப்படும் எனவும் அறிவித்து உள்ளது. பாதுகாப்பு காரணமாக கத்தாருடனான எங்களுடைய உறவை முறித்துக் கொள்கிறோம் என பக்ரைனும் கூறிஉள்ளது. ஏமன் நாட்டுல் கடந்த 2 வருடங்களாக பயங்கரவாதத்திற்கு எதிராக சவுதி தலைமையிலான அரபிக் படையானது சண்டையிட்டு வருகிறது. இந்த கூட்டப் படையில் இருந்து கத்தார் நீக்கப்படுவதாகவும் அறிவிக்கப்பட்டு உள்ளது. கத்தார் அல்-கொய்தா மற்றும் ஐ.எஸ். போன்ற பயங்கரவாத இயக்கத்திற்கு துணை நிற்பதாக குற்றம் சாட்டப்பட்டு உள்ளது. கத்தார் அரசு பயங்கரவாதத்திற்கு உதவிசெய்கிறது என்ற குற்றச்சாட்டு நீடித்த நிலையில் இப்போது 4 நாடுகள் அந்நாட்டுடனான உறவுகளை துண்டித்தது வளைகுடா நாடுகளில் பிளவு ஏற்பட்டு உள்ளதை காட்டுகிறது. கத்தார் பயங்கரவாதத்திற்கு நிதி உதவி வழங்குவதாக குற்றம் சாட்டி அமெரிக்க ஊடகங்களில் கட்டுரைகளும் வெளியாகியிருந்தது என்பது குறிப்பிடத் தக்கது.


பத்திரிகையாளர் கொலை செய்யப்பட்டிருந்தால் அதற்கான விளைவு கடுமையாக இருக்கும்

வாஷிங்டன்,

சவூதி அரேபியாவில் மாயமான பத்திரிகையாளர் கொலை செய்யப்பட்டிருந்தால் அதற்கான விளைவுகளை அந்நாடு சந்திக்கும் என அமெரிக்கா அதிபர் டிரம்ப் எச்சரிக்கை விடுத்துள்ளார். சவூதி மன்னர் சல்மானின் முடியாட்சியை பற்றி கடுமையாக விமர்சித்து வந்தவர், அந்த நாட்டின் பத்திரிகையாளர் ஜமால் கசோக்கி (59). சமீபத்தில் இஸ்தான்புல் நகரில் உள்ள சவூதி அரேபிய துணை தூதரகத்துக்கு கடந்த 2ஆம் தேதி சென்ற அவர், மாயமானார்.

அவர் அந்த தூதரகத்துக்குள் வைத்து சவூதி அரேபிய ஏஜெண்டுகளால் கொல்லப்பட்டுவிட்டார் என்று பல தரப்பிலும் குற்றச்சாட்டு எழுந்துள்ளது. ஆனால் இந்தக் குற்றச்சாட்டை இதுவரை சவூதி அரேபியா மறுத்து வருகிறது. இது ஆதாரமற்றது;  தவறானது என அந்த நாடு திட்டவட்டமாகக் கூறுகிறது.

பத்திரிகையாளர் ஜமால் கசோக்கி சவுதி அரேபியாவால் கொலை செய்யப்பட்டிருந்தால், அந்த நாட்டின் மீது கடுமையான நடவடிக்கை எடுக்கப்படும் என டிரம்ப் எச்சரித்தார்.


யுகேந்திரன் கொலைச் சம்பவம்.

ஐந்தாம் படிவ மாணவரான டி.யுகேந்திரன் (17) அடித்துக் கொல்லப்பட்டதற்கு பழிவாங்கும் படலமே காரணமாக இருக்கலாம் என்று போலீசார் கூறுகின்றனர். ரவூப், சுங்கை லாலாங்கைச் சேர்ந்த யுகேந்திரன் மரணம் தொடர்பாக 21 வயது ஆடவர் ஒருவரை தாங்கள் கைது செய்திருப்பதாகவும் பினாங்கு, பாயான் லெப்பாஸ் பகுதியைச் சேர்ந்த அந்த ஆடவர் யுகேந்திரனை பின்தொடர்ந்து சென்று அவரை தாக்கியிருக்கிறார் என்றும் ரவூப் போலீஸ் தலைமை சூப்ரிண்டெண்டன் வான் முகமட் ஜஹாரி வான் பூசு நேற்று தெரிவித்தார்.

Read More: Malaysia Nanban News Paper (14.9.2017)


உடனடி மீ-களின் உப்புத் தனமை உடலைக் கெடுக்கும்!

உடனடியாக சாப்பிட உதவும் ‘இன்ஸ்டண்ட் மீ, மஞ்சள் மீ மற்றும் பிஸ்பால் (மீன் உருண்டை) ஆகி யவை நமது அன் றாட உணவில் ஒரு பகுதியாக மாறிவரும் நிலையில், அவற்றினுள் இருக்கும் அதிக உப்புத் தன்மையால் ஏற்படும் விளைவுகள் குறித்து உணவியல் துறை நிபுணரான மேரி எசாவ் எச்சரிக்கை விடுத்துள்ளார். இத்தகைய உணவுகளில் எந்த அளவுக்கு உப்பு கூடுதலாக இருக்கிறது என்பதையும் அதன் பாதிப்புகளையும் பொது மக்கள் அறிந்தே வைத்திருக்க வேண்டும் என்று தேசிய இருதயச் சிகிச்சைக் கழகமான ஐஜேஎன்-ஐ சேர்ந்த நிபுணர் மேரி எசாவ் அறிவுறுத்தி உள்ளார். உடனடி மீ வகைகள், மஞ்சள் மீ, பிஸ்பால் ஆகிய மூன்று உணவு வகைகள் நாம் அன்றாடம் பயன்படுத்தக்கூடிய உணவாக மாறியுள்ளன. இந்த மூன்றிலும் சோடியம் குளோரைய்ட் எனப் படும் உப்பு அளவுக்கு அதிகமாக உள்ளது. இந்த சோடியம் குளோரைய்ட் வகை உப்பைத்தான் நாம் தினமும் உணவில் சேர்த்து உட்கொண்டுவருகிறோம் என்று அவர் சொன்னார். மேற்கண்ட உணவு வகைகளில் இந்த உப்பின் அளவு கூடுதலாக இருப்பதால் இருதய நோய்ப் பிரச்சினை, இரத்த அழுத்தப் பிரச் சினை ஆகியவற்றுக்கு காரணமாக அமைகிறது என்று அவர் கூறி னார். மீ ஹூன், குவாய்த்தியோ போன்ற மீ வகைகளில் 100 மில்லி கிராம் அளவு மீயிக்கு 6 மில்லி கிராம் உப்பு மட்டுமே இருக்கிறது. ஆனால், உடனடியா மீ வகைகளில் 100 மில்லி கிராம் மீயிக்கு 104 மில்லி கிராம் உப்பு இருக்கிறது என அவர் எச்சரித்தார். நாள் ஒன்றுக்கு பெரியவர்கள் 2,000 மில்லிகிராம் உப்பை உட்கொள்ளலாம் என்று உலக சுகாதார நிறுவனம் குறிப்பிடுகிறது. ஆனால் மலேசியாவில் ஒருவர் ஒரு நாளைக்கு 2,575 மில்லி கிராம் அளவுக்கு உட்கொள்கின்றனர் என அண்மைய ஆய்வு கூறுகிறது என்றார் அவர்.


டிசம்பர் 31 க்குள் மீண்டும் சுனாமி.

திருவனந்தபுரம்,

டிசம்பர் 31க்குள் இந்திய பெருங்கடலில், மிகப்பெரிய சுனாமி அலைகள் உருவாகி, தமிழகம் மற்றும் கேரளாவில் அழிவை ஏற்படுத்த உள்ளதாக கேரளாவைச் சேர்ந்த பாபு கலயில் எச்சரித்து உள்ளார்.

இது குறித்து, பிரதமர் மோடிக்கு, அவர் கடிதம் எழுதி உள்ளார். கேரளாவைச் சேர்ந்தவர், பாபு கலயில். இவர், தனக்குரிய பிரத்யேக சக்தியின் மூலம், உலகில் நடக்கும் இயற்கை பேரிடர்கள், மாற்றங்களை முன்கூட்டியே அறிவதாக கூறுகிறார். 2004ல், தாலாந்து, இந்தியா உள்ளிட்ட நாடுகளில், பேரழிவை ஏற்படுத்திய சுனாமி அலைகள் குறித்து, முன்கூட்டியே எச்சரிக்கை விடுத்தார்.

எனினும், அதற்கு முன், சுனாமி பாதிப்பு பற்றிய போதிய புரிதல் இல்லாததால், இவரின் எச்சரிக்கையை யாரும் பெரிதாக கண்டு கொள்ளவில்லை. சுனாமி மட்டுமின்றி, பல இடங்களில் ஏற்பட்ட நிலநடுக்கம் பற்றியும், முன்கூட்டியே தகவல் அளித்துஉள்ளார்.

திருவனந்தபுரத்தில், பி.கே.ரிசர்ச் அசோசியேஷனை நடத்தி வரும், கலயில், பூமியில் நடக்கும்  மாற்றங்களையும், அதனால் ஏற்படும் விளைவுகளையும் கூர்ந்து கவனிக்கிறார். தனக்கு உள்ள  ’எக்ஸ்ட்ரா சென்சரி பெர்சப்ஷன்’ எனப்படும் சிறப்பு சக்தி மூலம், வருங்காலத்தில் நடக்கவுள்ள  இயற்கை சீற்றங்கள் குறித்து, முன்கூட்டியே எச்சரிக்கை விடுக்கிறார்.

அந்த வகையில், டிச. 31க்குள், இந்திய பெருங் கடலில் அதிபயங்கர நிலநடுக்கம் ஏற்பட போவதாக எச்சரித்துள்ளார். இந்த நிலநடுக்கத்தால், கடலில் சுனாமி அலைகள் எழுந்து, தமிழகம் மற்றும் கேரளாவில், கடலோர மாவட்டங்களில் மிக பெரிய பாதிப்புகளை ஏற்படுத்தும் எனவும், பாபுகலயில் கூறியுள்ளார்.


அமெரிக்கப் பொருளாதாரத்தை காப்பாற்றும் மலேசியா.

பிரதமர் டத்தோஸ்ரீ  நஜீப் துன் ரசாக்கின் கடந்த மாத பரபரப்பான அமெரிக்கப் பயணம் குறித்து முன்னாள் பிரதமர் துன் டாக்டர் மகாதீர் முகமட் தொடர்ந்து கருத்து கூறி வருகிற நிலை யில் அமெரிக்க  பொருளா தாரத்தை பாதுகாப் பதற்காக நஜீப்பிற்கு வாழ்த்து தெரிவித் துள்ளார்.  மலேசியாவை உலக வரை படத்தில் இடம் பெறச் செய்ததற்காக அரசாங்கம், நஜீப், தேசிய முன்னணி அமைச்சர்களுக்கு டாக்டர்  மகாதீர் வாழ்த்து தெரிவித்துள்ளார்.

கடந்த  செப்டம்பர் 13இல் நஜீப் வெள்ளை மாளிகையில் அமெரிக்க அதிபர் டொனால்டு டிரம்ப், அவரின் நிர்வாகத்திலுள்ள  மூத்த அதிகாரிகள் ஆகி யோரை சந்தித்தார். அதன் போது  அமெரிக்கப் பொருளா தாரத்தை வலுப்படுத்த உதவும் வகையில் அடிப்படை வசதி மேம்பாட்டில்  முதலீடு செய்வ துடன் டஜன் கணக்கிலான புதிய போயிங் விமானங்களை வாங்க விரும்புவதாகவும் நஜீப் கூறினார்.

Read More: Malaysia Nanban News Paper on 14.10.2017


உன்னதமான தலைவராக வடக்கின் முதலமைச்சர்!

காலத்துக்குக் காலம் தலைவர்கள் தோன்றுவது இந்த உலகின் நியதியாகவுள்ளது. தலைவர்கள் பிறக்கிறார்கள் என்பது முன்னைய கருத்தாக இருந்த போதிலும் சமகாலத்து முகாமைத்துவ சிந்தனை தலைவர்கள் உருவாக்கப்படுகிறார்கள் என்பதாகும். தலைவர்கள் பிறக்கிறார்கள் என்பதே எமது நிலைப்பாடு. அதற்காக நீங்கள் சொல்வது தான் சரியா? என்று யாரும் வாதம் புரிந்து விடாதீர்கள். அவ்வாறு வாதம் புரிவோருக்கு நாம் கூறக்கூடியது, தலைவர்கள் உருவாக்கப்படுவதாக இருந்தால் இந்த உலகில்; இந்த நாட்டில், எங்கள் இனத்தில் எத்தனையோ தலைவர்கள் உருவாக்கப்பட்டிருப்பார்கள். ஆனால் நடைமுறையில் மக்களால் நேசிக்கப்படுகின்ற, போற்றப்படுகின்ற எக்காலத்திலும் மறக்கப்படாத தலைவர்கள் என்போர் ஒரு சிலராகவே இருக்கின்றனர். இந்த வகையில்தான் தலைவர்கள் பிறக்கிறார்கள் என்று நாம் கூறத் தலைப்பட்டோம். தாங்கள் கூறுவது தவறு என்று மீண்டும் நீங்கள் வாதம் செய்தால், நாம் இரு தரப்பும் ஒரு உடன்பாட்டுக்கு வர முடியும்.அந்த உடன்பாடு தலைவர்களை வகைப்படுத்துவதாக இருக்கும். அதாவது உன்னதமான தலைவர்கள் என்றும் சாதாரண தலைவர்கள் என்றும் அதனைப் பகுப்பாக்கிக்கொள்ளலாம். உன்னதமான தலைவர்கள் என்றும் உன்னதமானவர்கள். மக்கள் மனங்களில் வாழ்பவர்கள், நேர்மையானவர்கள் என்று வரைவிலக்கணப்படுத்திக் கொண்டால், சாதாரண தலைவர்கள் என்போர் பதவியாசை கொண்டவர்களாக சந்தர்ப்ப சூழ்நிலைகளுக்கு ஏற்ப தக்கிட தத்தோம் போடக் கூடியவர்களாக மிகவும் உச்சமாக நடிக்கக் கூடியவர்களாக இருக்கக் கூடியவர்கள். இவர்களிடம் சிலவேளைகளில் நல்ல குணமும் நற்செயற்பாடும் தோன்றலாம். இந்த இரு வகையில் உன்னதமான தலைவர்கள் பிறக்கிறார்கள். சாதாரண தலைவர்கள் உருவாக்கப்படுகிறார்கள் என்று நாம் உடன்பட்டுக் கொள்வதே பொருத்தமுடையதாகும். இவ்வாறான ஒரு உடன்பாட்டில் எங்கள் தமிழ் இனத்தின் இன்றைய கள நிலைமையில் தமிழ் மக்களின் உன்னதமான தலைவராக வடக்கு மாகாணத்தின் முதலமைச்சர் முன்னாள் உயர்நீதிமன்ற நீதியரசர் சீ.வி.விக்னேஸ்வரன் அவர்களை தமிழ் மக்கள் ஏற்றுக்கொண்டுள்ளனர். அவரின் வெளிப்படையான உரைகள், அவரது நேர்மைத்தனம், தமிழ் மக்கள் எதிர்நோக்கும் பிரச்சினைகளை நெஞ்சுரத்துடன் வெளிநாட்டுப் பிரதிநிதிகளிடம் எடுத்துரைக்கும் ஆற்றல், பதவி ஆசை இல்லாத சான்றாண்மை என அவரிடம் இருக்கக் கூடிய சால்புடை பண்புகள் அவரை தமிழ் மக்களின் உன்னத தலைவராக பிரகடனப்படுத்தியுள்ளது. இதன் காரணமாக இன்றைய தமிழ் அரசியல் தலைவர்கள் எவரையும் நம்பாத தமிழ் மக்கள் வடக்கின் முதலமைச்சர் சீ.வி.விக்னேஸ்வரனை நம்புகின்றனர். அவரிடம் இருக்கக் கூடிய ஆத்ம பலத்தை எங்களுக்குக் கிடைத்த படைக்கலமாக தமிழ் மக்கள் உணருகின்றனர். இத்தகைய மேன்மைமிகு தலைவர் தமிழ் மக்களுக்கு கிடைத்தது தான் தமிழ் மக்களுக்கு இன்றிருக்கக் கூடிய நிம்மதி என்றால் அது மிகையன்று.எனினும் வடக்கு மாகாண முதலமைச்சரின் நேர்மையும் நீதியும் ஆற்றலும் தமிழ் மக்களுக்காக அவர் ஆற்றுகின்ற வெளிப்படையான உரைகளும் சாதாரண தலைவர்களுக்கு கடுப்பை ஏற்படுத்தவே செய்கிறது. அதற்காக அவர் என்ன தான் செய்ய முடியும்?


பி.கே.ஆர் தேசியத் தலைவர் பதவிக்கு அன்வாரை எதிர்த்து அஸ்மின் போட்டி

பெட்டாலிங் ஜெயா,

பி.கே.ஆர். கட்சியின் தேசியத் தலைவர் பதவிக்குத் தாம் போட்டியிடவிருப்பதை டத்தோ ஸ்ரீ அன்வார் இப்ராஹிம் நேற்று உறுதிப்படுத்தியுள்ள போதிலும், அமைச்சரவையில் தற்போது முக்கிய இடம் வகிக்கும் டத்தோ ஸ்ரீ அஸ்மின் அலி அவரை எதிர்த்துப் போட்டியிடும் சாத்தியம் இருப்பதை அரசியல் ஆய்வாளர்கள் மறுக்கவில்லை.

Read More: Malaysia Nanban Tamil Daily on 16.7.2018


ஜனவரி 6-க்கு மேல்தான் முடிவு... இடைத்தேர்தல் குறித்து தமிழிசை

திருவாரூர் இடைத்தேர்தலில் போட்டியிடுவது குறித்து ஜனவரி 6-ம் தேதிக்கு பிறகுதான் முடிவு செய்யப்படும் என பாஜகவின் தமிழக தலைவர் தமிழிசை சவுந்தரராஜன் தெரிவித்துள்ளார். ஜனவரி 27-ம் தேதிக்கு முன் பிரதமர் மோடி தமிழகம் வர வாய்ப்புள்ளது எனவும் தெரிவித்துள்ளார். மேலும் மத்தியப்பி ரதேசத்தில் விவசாய கடன் தள்ளுபடி செய்யப்பட்ட பிறகும் விவசாயிகள் தற்கொலை தொடர்கிறது. ராகுல் தலைமையிலான கூட்டணி நாடாளுமன்ற தேர்தலில் வெற்றி பெறாது என்றும் தெரிவித்துள்ளார்.


கேமரன்மலையில் காடுகள் அழிக்கப்படுவதை பழனி தடுத்து நிறுத்தாதது ஏன்? - அமைச்சர் ஜூனாய்டி கேள்வி

கோலாலம்பூர், மே 30- கேமரன்மலையில் காடுகள் அழிக்கப்படுவதை தடுப்பதற்கு அப்போது அமைச்சராக இருந்த டத்தோஸ்ரீ பழனிவேல் ஒன்றுமே செய்யவில்லை என்று இயற்கை வளம், சுற்றுச்சூழல் அமைச்சர் டத்தோஸ்ரீ டாக்டர் வான் ஜூனாய்டி துவாங்கு ஜப்பார் சாடினார். பழனிவேல் அரசாங்கத்தில் இயற்கை வளம், சுற்றுச்சூழல் அமைச்சராக இருந்த போது காடுகள் சட்டவிரோதமாக அழிக்கப்படுவதை தடுத்து நிறுத்த எந்தவொரு முயற்சியும் மேற்கொள்ளவில்லை என்றும் வான் ஜூனாய்டி குறிப்பிட்டார். பழனி, கேமரன்மலையில் நாடாளுமன்ற உறுப்பினர் மட்டுமல்ல. இயற்கை வளம், சுற்றுச்சூழல் அமைச்சராகவும் பதவியில் இருந்தவர். எனவே தனது சொந்த தொகுதியில் அதுவும் தனது அமைச்சின் கட்டுப்பாட்டில் இருக்கும் ஒரு விவகாரத்தில் தனது அதிகாரத்தை பயன்படுத்தி எவ்வளவோ செய்து இருக்க முடியும். தன்னைவிட பழனிதான் அந்த அமைச்சில் அதிக காலம் இருந்தவர். எனவே நான் ஒன்றுமே செய்யவில்லை என்று பழனி என் மீது கண்மூடித்தனமாக குற்றச்சாட்டை கூற வேண்டாம் என்று அவர் கேட்டுக்கொண்டார். கேமரன்மலையில் காடுகள் சட்டவிரோதமாக அழிக்கப்படுவதை தடுத்து நிறுத்துவது என்பது சிரமமான காரியமாகும். காரணம், இந்த காடுகள் அழிப்பில் பின்னணியில் செல்வாக்குப் படைத்த சில தனிநபர்கள் இருப்பதாக கடந்த வெள்ளிக்கிழமை பழனி குற்றஞ்சாட்டினார். அது குறித்து கருத்துரைக்கையில் வான் ஜூனாய்டி மேற்கண்டவாறு கூறினார்.


அரசு ஊழியர்களுக்கு இரட்டிப்பு நிதி

புத்ராஜெயா,

அரசு ஊழியர்களுக்கான ஆண்டு ஊதிய உயர்வு இவ்வாண்டு இரட்டிப்பாக வழங்கப்படவிருக்கிறது. மொத்தம் 16 லட்சம் அரசு ஊழியர்கள் தங்களுடைய வழக்கமான ஆண்டு ஊதிய உயர்வோடு மேலும் ஓர் உயர்வை ஜூலை முதல் தேதி பெறவிருப்பதாக பிரதமர் டத்தோஸ்ரீ நஜீப் துன் ரசாக் அறிவித்தார். அரசாங்கத்தின்பால் நீங்கள் காட்டி வரும் விசுவாசம், ஆதரவு, அர்ப்பண உணர்வு  ஆகியவற்றை அங்கீகரிக்கும் வகையில் இது வழங்கப்படுகிறது என்று பிரதமர் நேற்று புதன்கிழமை மாப்பாவிடம் தெரிவித்தார்.

Read More: Malaysia Nanban Tamil Daily on 5
.4.2018


அருணாச்சலபிரதேசத்தில் கடும் நிலச்சரிவு: 200-க்கும் மேற்பட்டோரை மீட்டது ராணுவம்

அருணாச்சலபிரதேசத்தில் ஏற்பட்ட கடும் நிலச்சரிவி மக்கள் பலர் சிக்கிக்கொண்டனர். நிலச்சரிவில் சிக்கித்தவித்த 200-க்கும் மேற்பட்ட மக்களை ராணுவத்தினர் காப்பாற்றியுள்ளனர். அருணாச்சலப்பிரதேசத்தில் இட்டாநகர் அருகிலுள்ள மேற்கு காமேங் மாவட்டத்தில் இன்று காலை கடுமையான நிலச்சரிவு ஏற்பட்டது. அம்மாநிலத்தில் பருவ மழை காரணமாக, மலைப் பகுதியான மேற்கு காமேங் மாவட்டம் கடுமையாகப் பாதிக்கப்பட்டுள்ளது. இந்த மாவட்டத்தில் உள்ள பாலுக்போங் என்ற பகுதியில் கொட்டித்தீர்த்த மழையினால் திடீரென நிலச்சரிவு ஏற்பட்டது. அதிகாலை நேரம் என்பதால் அந்தப் பகுதிகளில் உள்ள வீடுகளில் இருந்தோர் தப்பிக்க முடியாமல் சிக்கிக்கொண்டனர். இந்நிலையில், தகவல் அறிந்து அப்பகுதிக்கு விரைந்த ராணுவப் படையினர் உடனடியாக மீட்புப் பணிகளில் ஈடுபட்டனர். இதில் 15 வயது சிறுமி ஒருவர் பலியாகியுள்ளார். மேலும் மூவர் பலத்த காயமடைந்து இட்டாநகரில் உள்ள மருத்துவமனையில் தீவிர சிகிச்சைப் பிரிவில் அனுமதிக்கப்பட்டுள்ளனர். இந்த விபத்தில் ஒரு கிராமத்தைச் சேர்ந்த பலர் சிக்கிக்கொண்டனர். இவ்வாறாக 200-க்கும் மேற்பட்டோரை ராணுவ மீட்புப் படையினர் மீட்டு இட்டாநகரில் பாதுகாப்பான இடங்களில் தங்கவைத்துள்ளனர்.


நடிகர் தாடி பாலாஜி தலைமறைவு.... வலைபோட்டு தேடும் போலீஸ்

சென்னை நடிகர் தாடி பாலாஜியை போலீசார் தேடி வரும் நிலையில், முன் ஜாமீன் கேட்டு நீதி மன்றத்தில் அவர் மனு தாக்கல் செய்துள்ளார். ஆனால் அவருக்கு முன் ஜாமீன் கிடைக்காது என கூறப்படுகிறது. தமிழ் சினிமாவில் நகைச்சுவை நடிகராகவும் தனியார் தொலைக்காட்சியில் தொகுப்பாளராகவும் இருந்தவர் பாலாஜி. இவருக்கும் இவரது மனைவிக்கும் ஏற்பட்ட குடும்ப சண்டையில், அவரது மனைவி நித்யா மாதவரம் காவல் நிலையத்தில், 'பாலாஜி என் சாதிப் பெயரைச் சொல்லி இழிவாகத் திட்டுகிறார், தினமும் குடித்துவிட்டு வந்து அடிக்கிறார்' என புகார் கொடுத்தார். ஆனால் அந்த புகார் மீது போலீசார் எந்த நடவடிக்கையும் எடுக்காததால், காவல்துறை ஆணையர் அலுவலகத்தில் மனைவி புகார் கொடுத்தார். அதனை யடுத்து தாடி பாலாஜி மீது பெண்கள் வன்முறை தடுப்புச் சட்டத்தின் கீழ் வழக்குப் பதிவு செய்யப்பட்டுள்ளது. மேலும், மூன்று சட்டத்தின் கீழ் அவர் மீது வழக்கு பதிவு செய்யப்பட்டுள்ளது. போலீசார் அவரை தேடி வரும் நிலையில், தலைமறைவாகியுள்ள தாடி பாலாஜி, முன் ஜாமீன் கேட்டு நீதிமன்றத்தில் மனுதாக்கல் செய்துள்ளார். ஆனால் பெண்கள் மீதான வன்கொடுமை தடுப்பு சட்டத்தின் கீழ் வழக்கு பதிவு செய்யப்பட்டுள்ளதால் அவருக்கு ஜாமீன் கிடைக்க வாய்ப்பில்லை என போலீசார் கூறுகின்றனர்.


நில ஊழல். தெங்கு அட்னான் கைது

புத்ராஜெயா,

கூட்டரசுப் பிரதேச முன்னாள் அமைச்சர் டத்தோஸ்ரீ தெங்கு அட்னான் தெங்கு மன்சோர், மலேசிய ஊழல் தடுப்பு ஆணையத்தால் (எம்.ஏ.சி.சி.) கைது செய்யப்பட்டுள்ளார்.அம்னோ அரசியல்வாதியான அவர், நேற்று புதன்கிழமை பிற்பகல் 3.15 மணிக்கு எம்.ஏ.சி.சி. தலைமையகம் வந்தபோது கைது செய்யப்பட்டார். புத்ராஜெயா நாடாளுமன்ற உறுப்பினரான தெங்கு அட்னான், கோலாலம்பூர்  மாநகர் மன்றம் சம்பந்தப்பட்ட இரண்டக நில ஒப்பந்தங்கள் தொடர்பில் இன்று வியாழக்கிழமை குற்றஞ்சாட்டப்படவிருக்கிறார்.

Read More: Malaysia Nanban Tamil Daily on 15.11.2018


எதற்காக 200 கோடி டாலர்களை தந்தார் அமேசான் நிறுவனர் 'ஜெஃப் பிஸோஸ்'...?

அமெரிக்காவைத் தலைமை இடமாகக் கொண்டு இணைய வர்த்தகத்தில் அசைக்க முடியாத இடத்தில் இருக்கும் அமேசான் நிறுவனம், சமூக செயற்பாடு களிலும் அக்கறை செலுத்திவருகிறது.

அதன் ஒரு பகுதியாக அமேசான் நிறுவனத்தின் நிறுவனர்  'ஜெஃப் பிஸோஸ்' 200 கோடி டாலர்களை சமூக சேவைக்காக தந்துள்ளார். இந்தத் தொகை கட்ட ணமற்ற ஆரம்பப் பள்ளிகள் தொடங்கவும், வீடு அற்றவர்களுக்கு வீடு மற்றும் அவர்களுக்கான உணவை உறுதிப் படுத்தவும் செலவிடப்படும் என்றும் தெரிவித்துள்ளார்.

இதில் கட்டணமற்ற ஆரம்பப் பள்ளிகளை நடத்த சேவைகுணம் மிகுந்த, ஒரு குழுவை அமைக்கப் போவதாகவும் தெரிவித்தார். மேலும் "ஒரு குழந்தை தனது ஆரம்பக்கால பள்ளிபடிப்பை நிறுத்திவிட்டால் மீண்டும் அதை தொடர்வது மிகவும் கடினமான விஷயம்" என்றும் குறிப்பிட்டார்.


இதுக்கு நீ செத்தே போயிடலாம்.. காதலனுடன் பேசிய பெண்ணை சரமாரியாக சுட்ட தந்தை.

லக்னோ உத்தரப்பிரதேசத்தில் காதலனுடன் பேசிக்கொண்டிருந்த பெண்ணை அவரது தந்தையும் சகோதரரும் சரமாரியாக துப்பாக்கியால் சுட்ட சம்பவம் அதிர்ச்சியை ஏற்படுத்தியுள்ளது. துப்பாக்கிச்சூட்டில் படுகாயமடைந்த அந்த பெண்ணுக்கு தீவிர சிகிச்சையளிக்கப்பட்டு வருகிறது. உத்தரபிரதேச மாநிலத் தின் சம்பால் கிராமத்தை சேர்ந்தவர் ரூபி என்ற 18 வயது பெண் இப்ராஹிம் என்னும் இளைஞரை காதலித்து வந்துள்ளார். அவரது காதலுக்கு வீட்டில் எதிர்ப்பு தெரிவித்து வந்துள்ளனர். இந்நிலையில் ரூபி தனது காதலர் இப்ராஹிமுடன் தனியாக நின்று பேசிக்கொண்டிருந்தார். இதனைக் கண்ட ரூபியின் சகோதரி இதுகுறித்து தனது தந்தை சம்ரோஸ் மற்றும் சகோதரர் இப்திகர் ஆகியோரிடம் கூறியுள்ளார். இதையடுத்து ரூபி யிடம் சென்ற அவர்கள் அவரை கடுமையாக தாக்கினர். ஆனாலும் ஆத்திரம் அடங்காததால் தாங்கள் கொண்டுவந்த துப்பாக்கியால் ரூபியை சரமாரி யாக சுட்டனர். இதில் மார்பு மற்றும் முகத்தில் குண்டு பாய்ந்த அவர், ரத்த வெள்ளத்தில் சரிந்தார். இதனைக் கண்ட அக்கம் பக்கத்தினர் அவரை உடன டியாக மீட்டு மருத்துவமனைக்கு கொண்டு சென்றனர். மருத்துவமனையில் சேர்க்கப்பட்ட ரூபிக்கு தீவிர சிகிச்சையளிக்கப்பட்டு வருகிறது. இந்த நேரத்திலும் இப்ராஹிமை தான் திருமணம் செய்துகொள்வேன் என அவர் பிடிவாதமாக உள்ளார். இதுகுறித்து கருத்து தெரிவித்துள்ள ரூபியின் அண்ணி, இப்ராஹிமுடன் செல்வதில் ரூபி பிடிவாதமாக இருப்பதாக கூறியுள்ளார். இதன்மூலம் தங்களின் குடும்ப மானத்தையே வாங்கிவிட்டதாகவும் அவர் கூறினார். குடும்பத்தினர் சம்மதிக்காவிட்டாலும் தான் இப்ராஹிமுடன் தான் செல்வேன் என கூறி வருகிறாள் என்றும் அவர் கூறினார். இதற்கு அவர் செத்தே போயிவிடலாம் என்றும் ரூபியின் அண்ணி கூறியுள்ளார்.


இந்திய மாணவி சாதனை! கேசுவதி சிறந்த மாணவியாகத் தேர்வு!

தைப்பிங்கில் சிறந்து விளங்கும் டிரிச்சர் மெத்தடிஸ் பெண்கள் இடைநிலைப்பள்ளியைச் சேர்ந்த மாணவி கேசுவதி த/பெ குணாளன் சென்ற ஆண்டுக்கான 2016 சிறந்த மாணவியாக தேர்வு செய்யப்பட்டதை முன்னிட்டு பெரிய வெள்ளிக்கிழமை அன்று சிறப்பு செய்யப்பட்டார். இப்பள்ளியில் 666 மாணவிகள் படிக்கின்றனர். மலாய் மாணவிகள் 292, சீன மாணவிகள் 157 இந்திய மாணவிகள் 192 இதர மாணவிகள் 25 பேர். தலை மையாசிரியர் தமதுரையில் பள்ளியைச் சேர்ந்த மாணவிகள் சிறந்த தேர்ச்சி பெற்று சாதனை படைத்தனர். அவர்கள் மேன்மேலும் வாழ்க்கையில் வெற்றி பெற வேண்டும் என வாழ்த்தினார்.


காஷ்மீர், உன்னாவ்,சூரத் சம்பவங்கள்: பாலியல் குற்றவாளிகளுக்கு தூக்கு தண்டனை தர வேண்டும்

சென்னை:

பெண் குழந்தைகளுக்கு எதிராக நடக்கும் பாலியல் வன்கொடுமைகளைப் பார்த்தால், பெண்கள் வாழத்தகுதியற்ற நாடாக இந்தியா மாறி வருகிறதோ என்கிற ஐயம் எழுவதாக பாமக நிறுவனர் ராமதாஸ் வேதனை தெரிவித்துள்ளார். காஷ்மீர் சிறுமி பாலியல் வல்லுறவுக்கு ஆளாக்கப்பட்டு கொலை செய்யப்பட்ட சம்பவம், உத்திர பிரதேசத்தில் மாணவிக்கு சட்டமன்ற உறுப்பினர் ஏற்படுத்திய பாலியல் கொடூரம், சூரத்தில் பெண் சிறுமி வன்புணர்வு செய்யப்பட்டு கொலை செய்யப்பட்ட விவகாரம் என தொடர்ந்து பெண் குழந்தைகளுக்கு எதிரான குற்றங்கள் வெளிவந்தபடி உள்ளன. இதுகுறித்து அறிக்கை வெளியிட்டுள்ள பாமக நிறுவனர் ராமதாஸ், இது போன்ற சம்பவங்களில் ஈடுபடும் குற்றவாளிகளுக்கு மரண தண்டனை வழங்க வேண்டும் என்று வலியுறுத்தியுள்ளார்.

மேலும் அந்த அறிக்கையில், காஷ்மீர், குஜராத் ஆகிய மாநிலங்களில் சிறுமிகளுக்கு இழைக்கப்பட்ட கொடுமைகள் இதயத்தை கிழிப்பதாக உள்ளன. இத்தகைய கொடுமைகள் உலகில் யாருக்கும் நிகழக்கூடாது. காஷ்மீர் மாநிலத்தில் ஆசிபாவுக்கு நடந்த கொடுமை மனிதாபிமானம் கொண்டவர்களால் நினைத்துப் பார்க்க முடியாது. ஜனவரி 10-ந் தேதி ஆசிபாவை அவளது நண்பன் ஒருவன் மூலம் சிலர் பிடித்து கடத்தினர். பின்னர் அங்குள்ள கோவிலுக்கு கொண்டு சென்ற அவர்கள் 8 நாட்கள் கோவிலில் வைத்திருந்து, மயக்க மருந்து கொடுத்து பாலியல் வன்கொடுமை செய்துள்ளனர். பின்னர் சிறுமியை படுகொலை செய்து அங்குள்ள புதரில் வீசியுள்ளனர்.

இந்த வழக்கில் கைது செய்யப்பட்டவர்களில் 4 பேர் காவல்துறை அதிகாரிகள். இவர்கள் ஆசிபாவின் குடும்பத்திற்கு உதவுவது போல நடித்தனர் என்பது தான் இன்னும் கொடுமையான வி‌ஷயம். இதில் கொடுமை என்ன வென்றால் ஆசிபாவைக் கொன்றவர்களுக்கு ஆதரவாக பா.ஜ.க. அமைச்சர்களும், சட்ட மன்ற உறுப்பினர்களும் போராட்டம் நடத்தியதுதான். இப்போதும் ஆசிபா குடும்பத்திற்கு நீதி பெற்றுத்தரப் போராடும் வழக்கறிஞர் தீபிகாவுக்கு ஒரு கும்பல் கொலை மிரட்டல் விடுத்திருக்கிறது.

இந்த சோகம் மறைவதற்கு முன்பாகவே குஜராத் மாநிலம் சூரத் நகரில் 11 வயது மதிக்கத்தக்க சிறுமி பாலியல் வன்கொடுமை செய்து கொல்லப்பட்டி ருக்கிறார். அவரது உடலை வீசி எறிந்து விட்டு கொலையாளிகள் தப்பி ஓடிவிட்டனர். அந்த சிறுமியை வெறியர்கள் 8 முதல் 10 நாட்கள் அடைத்து வைத்து பாலியல் வன்கொடுமை செய்திருக்கலாம் என்று கூறப்படுகிறது. சூரத்தில் பாலியல் வன்கொடுமை செய்யப்பட்டு கொல்லப்பட்ட சிறுமியின் பெயரும், அடையாளமும் இன்னும் கண்டுபிடிக்கப்படவில்லை. அவரை சீரழித்துக் கொன்ற கயவர்களின் விவரமும் இன்னும் தெரியவில்லை.

அந்த சிறுமியின் உடலில் 86 இடங்களில் காயங்கள் இருந்ததாக உடற்கூறு ஆய்வறிக்கையில் தெரிவிக்கப்பட்டுள்ளது. இதிலிருந்தே அந்த சிறுமிக்கு எத்தகைய கொடுமைகள் இழைக்கப்பட்டிருக்கும் என்பதை உணரலாம். இதேபோன்ற கொடூரம் உத்தரப்பிரதேசத்திலும் நடந்திருக்கிறது. லக்னோவில் உள்ள உத்தரப்பிரதேச முதல்வர் யோகி ஆதித்யநாத் வீட்டிற்கு கடந்த 8ம் தேதி ஞாயிற்றுக் கிழமை வந்த சிறுமி ஒருத்தி தற்கொலை செய்து கொள்ள முயன்றாள்.

இதனால் இந்த விவகாரம் தேசிய அளவில் பெரும் பிரச்சினையாக வெடித்தது. அதன்பிறகு தான் அவர் கடந்த வெள்ளிக்கிழமை இரவு கைது செய்யப்ப ட்டார். தமிழ்நாட்டிலும், பல பாலியல் வன்கொடுமைகள் நிகழ்ந்துள்ளன. சென்னை மாங்காடு பகுதியைச் சேர்ந்த 6 வயது ஹசீனா, தூத்துக்குடி பகு தியைச் சேர்ந்த 8ம் வகுப்பு மாணவி புனிதா, திண்டுக்கல் மாவட்டம் கொம்பேறிப்பட்டியைச் சேர்ந்த 4 வயது குழந்தை மகாலட்சுமி என பட்டியல் நீண்டு கொண்டே செல்லும்.

இந்த நிகழ்வுகளையெல்லாம் பார்க்கும் போது தமிழகம் உள்ளிட்ட ஒட்டுமொத்த இந்தியாவும் பெண்கள் வாழத்தகுதியற்ற நாடாக மாறி வருகிறதோ? என்ற ஐயம் எழுகிறது. இத்தகையக் குற்றங்களுக்கு காரணமான குற்றவாளிகளுக்கு அதிகபட்ச தண்டனையாக தூக்குத் தண்டனை வழங்க வேண்டும். இதை எதிர்த்து எங்கு மேல்முறையீடு செய்தாலும் அதை இரு வாரங்களில் விசாரித்து தண்டனை உறுதி செய்யப்பட்டால் இத்தகைய குற்றங்களை குறைக்க வகை செய்யும் என்று அந்த அறிக்கையில் வலியுறுத்தப்பட்டுள்ளது.


நாடாளுமன்றம் வளாகம் அருகே எதிர்கட்சிகள் போராட்டம் சோனியா காந்தி-ராகுல் காந்தி பங்கேற்பு

புதுடெல்லி,

நாடாளுமன்றத்தில் 2-ம் கட்ட பட்ஜெட் கூட்டத் தொடர் கடந்த மாதம் 5-ந்தேதி தொடங்கியது முதலே கடும் கூச்சலும் குழப்பமும் நிலவி வருகிறது. காவிரி மேலாண்மை வாரியம் அமைக்கக் கோரி அ.தி.மு.க. எம்.பி.க்கள் இரு சபைகளிலும் தொடர்ந்து அமளியில் ஈடுபட்டு சபையை முடக்கி வரு கின்றனர்.

இதனால் தெலுங்கு தேசம் மற்றும் காங்கிரஸ் உள்ளிட்ட எதிர்க்கட்சிகள் மக்களவையில் பா.ஜனதா அரசுக்கு எதிராக கொண்டு வந்த நம்பிக்கை இல்லா தீர்மானம் இதுவரை விவாதத்துக்கு எடுத்துக் கொள்ளப்படவில்லை. மக்களவையில் நேற்றும் இதே நிலை நீடித்தது. இதனால் சபாநாயகர் நாள் முழு வதும் சபையை ஒத்திவைத்தார். மாநிலங்களவை நேற்று 10 முறை ஒத்திவைக்கப்பட்டு, இறுதியில் நாள் முழுவதும் ஒத்திவைக்கப்பட்டது. இரு சபை களும் 20-வது நாளாக தொடர்ந்து முடங்கியது.

இந்தநிலையில் இன்று நாடாளுமன்றம் வளாகம் அருகே வங்கி முறைக்கேடு, விவசாயிகள் பிரச்சனை, நம்பிக்கையில்லா தீர்மானம், எஸ்.சி. எஸ்.டி சட்டம், ஏர் இந்தியாவில் பங்குகள் விலக்கல் உள்ளிட்ட பல்வேறு பிரச்சனைகளை வலியுறுத்தி எதிர்க்கட்சியினர் போராட்டம் நடத்தினர். இந்த போரா ட்டத்தில் காங்கிரஸ் தலைவர் ராகுல் காந்தி, காங்கிரஸ் கட்சியின் முன்னாள் தலைவர் சோனியா காந்தி உள்ளிட்டோர் இந்த போராட்டத்தில் கலந்து கொண்டனர்.


ஓரின உறவு விவகாரம்: காணொளியில் திருத்தம் செய்யப்படவில்லை. ஆஸ்திரேலிய ஊடக அமைப்பு

பெட்டாலிங் ஜெயா,

பொருளாதார விவகாரங்களுக்கான அமைச்சர் டத்தோஸ்ரீ அஸ்மின் அலி சம்பந்தப்பட்டிருப்பதாகக் கூறப்படும் ஆபாசக் காணொளி காட்சிகள் குறித்து பல்வேறு நிபுணர்களுடன் கலந்தாலோசித்திருப்பதாக ஆஸ்திரேலிய ஊடக அமைப்பான எஸ்.பி.எஸ். செய்தி கூறியுள்ளது. அந்த காணொளியில் இருப்ப வர் அஸ்மின்தான் என்பதை உறுதிப்படுத்த முடியாது என்றாலும், அதில் உள்ள படங்கள் (முகங்கள்) திருத்தப்படவில்லை என்பதை அந்நிபுணர்கள் ஒப்புக்கொண்டதாக அச்செய்தி நிறுவன அறிக்கை கூறுகிறது.

Read More: Malaysia Nanban Tamil Daily on 18.6.2019


ஸ்மார்ட் போனுக்கு  5 % வரி.

கோலாலம்பூர்,

ஸ்மார்ட் (விவேக) கைத்தொலைபேசி களுக்கு 5 விழுக்காடு சேவை வரியும் மோட்டார் வாகனங் களுக்கு 10 விழுக்காடு சேவை வரியும் வசூலிக் கப் பட வேண்டும் என்று சுங்கத் துறை பரிந்துரை செய்துள்ளது. ஸ்மார்ட் கைத்தொலைபேசி, மோட்டார் வாகனங்கள் ஆகியவற்றுக்கு சேவை வரி வசூலிக்கப் பட வேண்டாம் என்று இதற்கு முன்னர் சுங்கத் துறையால் வெளியிடப் பட்ட பட்டியலில் தெரிவிக்கப் பட்டிருந்தது  குறிப்பிடத்தக்கது.

Read More: Malaysia Nanban Tamil Daily on 24.8.2018


சுதந்திர தினத்தன்று தேசிய கீதம் தமிழ்மொழியிலும் இசைக்கப்பட வேண்டும்

சுதந்திர தின தேசிய நிகழ்வில் தமிழ்மொழியிலும் தேசிய கீதம் இசைக்கப்பட வேண்டும் என யாழ்ப்பாண மாவட்ட ஒருங்கிணைப்புக் குழுவின் தலைவரான நாடாளுமன்ற உறுப்பினர் அங்கஜன் இராமநாதன் கோரிக்கை விடுத்துள்ளார்.

இது தொடர்பான கோரிக்கை கடிதத்தை அரசு அலுவலகம், மாகாண சபை, ஊராட்சி மன்றம் உள்ளிட்ட முக்கிய இடங்களில் வழங்கியுள்ளார்.

வரும் பிப்ரவரி 4ஆம் தேதி இலங்கையின் 72ஆவது சுதந்திர தின தேசிய நிகழ்வு கொழும்பு சுதந்திர சதுக்கத்தில் அதிபர் தலைமையில் நடைபெறவுள்ளது.

இந்த நிகழ்வு அரசு அலுவலகம், மாகாண சபை, ஊராட்சி மன்றம் ஆகியவற்றின் ஏற்பாட்டில் இடம் பெறவுள்ளது. இதற்கமைய சுதந்திர தின நிகழ்வில் சிங்களமொழியில் மட்டுமே தேசிய கீதம் இசைக்கப்படும் என

அறிவிக்கப்பட்டிருந்தது.

இந்நிலையில் தமிழ்மொழியில் தேசிய கீதம் இசைக்கப்படுவது அரசியலமைப்புக்கு முரணான செயல்பாடு கிடையாது எனவும் தமிழ்மொழியில் தேசிய கீதம் இசைக்கப்படுவது அடையாளம் என்பதுடன் வெவ்வேறு இனங்களை ஒன்றிணைக்கின்றதாக அமையும் எனவும் நாடாளுமன்ற உறுப்பினர் அங்கஜன் இராமநாதன் அக்கடிதத்தில் குறிப்பிட்டுள்ளார்.


இந்திய மாணவர்களிடையே சீரழியும் கலாச்சாரம். இது தொடர்கதைதானா?

கோலாலம்பூர், பள்ளிக்குச் சென்று கல்வி கற்க வேண்டிய வயதில், பள்ளிக்கு மட்டம் போட்டுவிட்டு, பள்ளி சீருடையில் போதையில் தள்ளாடிக் கொண்டு சக பள்ளி தோழர்களுடன் தகாத வார்த்தைகளில் வசைமொழி பொழிந்துகொண்டு ஆட்டம் போடும் காணொளி காட்சி ஒன்று தற்போது சமூக வலைத் தளங்களில் பரவி வருவது இந்திய சமூகத்தின் மத்தியில் வெறுப்பையும் பயத்தையும் கவலையையும் ஏற்படுத்தியுள்ளது. நமது இந்திய மாணவ சமுதாயம் எதை நோக்கி சென்று கொண்டிருக்கிறது என்ற கேள்வியை அந்த காட்சியை பார்க்கும் ஒவ்வொருவரும் தங்களையே கேட்டுக்கொள்கின்றனர். நிற்கக்கூட சக்தியில்லாமல் போதையில் தள்ளாடும் ஒரு மாணவனை குத்தாட்டம் போடச்சொல்லி, அவனை பகடிவதை செய் யும் சக மாணவர்கள், சரமாரியாக ஆபாச வார்த்தையை பயன்படுத்துவது, நமது மாணவர்கள் சீரழியும் கலாச்சாரத்தை நோக்கி சென்று கொண்டி ருக்கி றார்களா என்ற கேள்வியையும் முன்னெடுக்க வைக்கிறது. எந்த இடம் என்று தெரியவில்லை. ஆனால், ஒரு மலைப்பாங்கான பகுதி போல் இருக்கிறது. அருகில் நீர் வீழ்ச்சியிருப்பதை போன்று நீர் சலசலத்து ஓடும் சத்தம் கேட்கிறது. ஒரு கொட்டகைக்கு முன்னால் மாணவர்கள் போதையில் தள்ளாடுகிறார்கள். அவர்கள் நான்கு ஐந்து மாணவர்களாக இருக் கக்கூடும். அவர்களில் நால்வரும் பள்ளி சீருடை அணிந்து இருக்கின்றனர். ஒருவர் டி சட்டை அணிந்து இருக்கிறார். சுமார் 37 வினாடிகள் ஓடக்கூடிய அந்த காணொளியில் தள்ளாடும் மாணவனை தாங்கிப்பிடித்தவாறு ஒரு ஒரு மாணவன், ஆடச் சொல்கிறான். ஆடு.... ஆடு.... டேய் ஆடுடா.... நீ ஆட வேண்டி நேரம் இது... குத்துப்பாட்டுக்கு ஆடு.... ஏய்... கீழே போத்தல் கிடக்குதடா... என்று கூறிய வண்ணம் ஆபாச வார்த்தைகளையும் பயன்படுத்துகின்றனர். இந்த காணொளியை பகிர்ந்து கொண்டவர்கள் இதனை பார்க்கும் போது நெஞ்சம் நிச்சயம் பகீர் என்று அடிக்கவே தோன்றும். அந்த அளவிற்கு மாணவர்கள் மத்தியில் பெரும் சீரழிவை ஏற்படுத்தக்கூடிய செயலாக இது இருக்கிறது. மூன்று தினங்களுக்கு முன்புதான், நெகிரி செம்பிலான், மந்தினில் ஓர் இடைநிலைப்பள்ளியைச் சேர்ந்த இந்திய மாணவர்கள் ஒருவரையொருவர் குத்திக் கொண்டு சண்டையிட்ட காட்சி சமூக வலைத்தளங்களில் பரவலாக பரவி பெரும் அதிர்ச்சியை உண்டு பண்ணியது. இந்திய மாணவர்களிடையே வன் முறை கலாச்சாரத்தை ஊக்குவிக்கக்கூடிய இந்த காட்சியை கண்ட மக்கள் ஆத்திரம் அடைந்ததுடன் கண்டனத்தையும் தெரிவித்தனர். காரணம், ஒரு வாரத்திற்கு முன்பு, பினாங்கில் பகடிவதைக்கு ஆளான 18 வயது டி. நவீன் என்ற மாணவன் கடுமையாக தாக்கப்பட்ட நிலையில் சுய நினைவு திரும்பாமலேயே மாண்ட சம்பவம் மலேசிய மக்களை பெரும் அதிர்ச்சிக்குள்ளாக்கி அந்த துயரத்திலிருந்து இன்னும் மீளாத நிலையில் திடீ ரென்று மந்தின் இடைநிலைப்பள்ளியில் இந்திய மாணவர்கள் வன்முறையில் ஈடுபட்டு இருப்பது சமூகத்திற்கு பெரும் தலைக்குனிவை உண்டு பண் ணியது. இது நடந்த மூன்று நாட்களுக்குள் மறுபடியும் இந்திய மாணவர்கள் சம்பந்தப்பட்ட போதையில் தள்ளாடும் காட்சி மக்களை பெரும் அச்சத்தில் ஆழ்த்தியுள்ளது. நாடு சென்று கொண்டிருக்கும் வேகத்தில் பிற இனத்து மாணவர்கள் கல்விக்கும் அவர்களின் எதிர்கால லட்சியத்திற்கும் முக்கியத்துவம் கொடுத்து, எதிர் கால நகர்வை நோக்கி சென்று கொண்டிருக்கின்றனர். ஆனால், இந்திய மாணவர்களோ குண்டர்களின் எண்களை பயன்படுத்திக்கொண்டு பள்ளிக்கு வெளியே பட்டாசு வெடித்து கேக் வெட்டி கொண்டாடுவது, சக மாணவர்களை பகடி வதை செய்து நிந்திப்பது, பள்ளிக்கு மட்டம் போட்டு விட்டு போதை யில் தள்ளாடுவது முதலிய செயல்கள் அவர்களின் குடும்பத்திற்கு மட்டுமல்ல சமூகத்திற்கும் நாட்டிற்கும் அவமானத்தையும் பெரும் இகழ்வையும் உண்டு பண்ணுகிறார்கள். தங்களின் எதிர்கால வாழ்க்கையையே சீரழியும் கலாச்சாரமாக்கிக்கொண்ட இவர்கள் இந்நாட்டின் எதிர்கால சொத்துகளாக இருக்க முடியாது. மாறாக அடுத்த தலைமுறையின் ஒழுக்க கேடுக்கு மெல்ல வளரும் நச்சு வேராகவே அமைய முடியும் என்று பலர் நண்பன் அலுவலகத்திற்கு தொடர்பு கொண்டு தங்கள் ஆதங்கத்தை வெளிப்படுத்தினர்.


அனைத்துலக பசுமை தொழில்நுட்ப புத்தாக்கப் போட்டியில் பகாவ் தோட்டத் தமிழ்ப்பள்ளி மாணவர்கள் தங்கம் வென்றனர்.

(துர்க்கா) பகாவ்,

அனைத்துலக பசுமை தொழில்நுட்ப புத்தாக்கப் போட்டியில் நெகிரி செம்பிலான் பகாவ் தோட்டத் தமிழ்ப்பள்ளி மாணவர்கள் தங்கப்பதக்கம் வென்று சாதனை படைத்துள்ளனர். ஐ-பினோக் எனப்படும் அனைத்துலக பசுமை தொழில்நுட்ப புத்தாக்க போட்டி அண்மையில் பகாங் மலேசியா பல்கலைக்க ழகத்தில் நடைபெற்றது.கல்வி அறிஞர்கள் முன்னிலையில் நடைபெற்ற இப்போட்டியில் மலேசியா, இந்தோனேசியா, ஜெர்மனி, இந்தியா, கஜகஸ்தான் ஆகிய நாடுகளில் இருந்து போட்டியாளர்கள் கலந்து கொண்டனர்.

Read More: Malaysia Nanban Tamil Daily on 23.4.2019


போதைப்பொருள் குற்றவாளிகள் நைஜீரிய மாணவர்கள் முதலிடம்

கோலாலம்பூர், நாடு முழுவதும் மேற்கொள்ளப்படும் போதைப்பொருளுக்கு எதிரான நடவடிக்கைகளில் நைஜீரிய மாணவர்களே அதிகமாக பிடிபடுகின்றனர் என்று புக்கிட் அமான் போலீஸ் துறை தெரிவித்துள்ளது. கடந்த 2015-லிருந்து கைது செய்யப்பட்ட 358 வெளிநாட்டு மாணவர்களில் மூன்றில் ஒரு பகுதியினருக்கும் மேல் நைஜீரிய மாணவர்களாக இருக்கின்றனர் என்று மத்திய போலீஸ் புள்ளி விவரங்கள் காட்டு கின்றன. 2015 ஜனவரி முதல் இவ்வாண்டு மே மாதம் வரை 122 நைஜீரிய மாணவர்கள் கைது செய்யப்பட்டுள்ளனர்.மாணவர் விசாவில் நாட்டிற்குள் நுழைந்து, போதைப்பொருள் விநியோகித்து எளிதான முறையில் பணம் சம்பாதிக்கலாம் என்று அம்மாணவர்கள் நினைக்கின்றனர். அவர்களின் வாழ்க்கையை மட்டு மல்ல, மலேசியர்களின் வாழ்க்கையையும் இதன் வழி அவர்கள் சீரழிக்கின்றனர் என்று புக்கிட் அமான் போதைப்பொருள் ஒழிப்புப் பிரிவின் இயக்குநர் டத்தோஸ்ரீ முகமட் மொக்தார் கூறுகிறார். நைஜீரியா, வங்காள தேசம், ஏமன், சூடான், பாகிஸ்தான், லிபியா, சிரியா, ஜோர்டான், பாலஸ்தீன், சவூதி அரேபியா ஆகிய நாடுகளின் மாணவர்கள் இது வரை போதைப்பொருள் குற்றங்களுக்காக கைது செய்யப்பட்டுள்ளவர்களில் அடங்குவர்.


ஸ்ரீ அங்காள பரமேஸ்வரி பேச்சியம்மன் ஆலயத்தில் மலேசிய நண்பனின் தண்ணீர்ப்பந்தல்!

கோலசிலாங்கூர் புக்கிட் தாலாங் தோட்டம் (ரிவர் சைட் தோட்டம்) ஸ்ரீ அங்காள பரமேஸ்வரி பேச்சியம்மன் ஆலயத்தின் 117 ஆம் ஆண்டு மாசி மகத் திருவிழா மலேசிய நண்பனின் தண்ணீர்ப்பந்தல்! ஆண்டு தோறும் பல்லாயிரக்கணக்கான பக்தர்கள் ஒன்று கூடும் கோலசிலாங்கூர் புக்கிட் தாலாங் தோட்டம் (ரிவர் சைட் தோட்டம்) ஸ்ரீ அங்காள பரமேஸ்வரி பேச்சியம்மன் ஆலயத்தின் 117 ஆம் ஆண்டு மாசி மகத் திருவிழா இன்று 12.3.2017 ஞாயிற்றுக்கிழமை சிறப்பாக நடைபெறவுள்ளது. ஒவ்வோர் ஆண்டும் மார்ச் மாதம் இரண்டாவது ஞாயிற்றுக்கிழமை இந்த ஆலயத்திருவிழா நடைபெற்று வருகிறது. காலை 8 மணிக்கு சிறப்பு பூஜையும் 8.30 மணிக்கு பக்தர்களின் வேண்டுதல் நிறைவேற்றுதலும் நண்பகல் 12 மணிக்கு மேல் குழந்தை பாக்கிய பூஜையும் நடைபெறும் என ஆலய நிர்வாக சபையின் சார்பில் இரா.குருநாதன் கூறினார். குழந்தை பாக்கியத்திற்கு கணவன் மனைவி இருவரும் வர வேண்டும். பெண்கள் சேலை அணிந்திருப்பது முக்கியம். காலை 9 மணி முதல் மாலை 5 மணி வரை அர்ச்சனைகள் நடைபெறும். அர்ச்சனைக்குரிய பொருட்களை ஆலயக் கடை யில் பெற்றுக் கொள்ளலாம். மலேசிய நண்பன் சார்பில் தண்ணீர் பந்தல் அமைத்து பக்தர்களுக்கு சுவை பானம் வழங் கப்படுகிறது.


சுடு‌நீ‌ரி‌ன் மக‌த்துவ‌ம்

அ‌திகமான அழு‌க்கு இரு‌க்கு‌ம் பெ‌ட்‌ஷ‌ீ‌ட் போ‌ன்றவ‌ற்றை சுடுத‌ண்‌ணீ‌ரி‌ல் சோ‌ப்பு பவுட‌ர் போ‌ட்டு ஊற வை‌த்து துவை‌த்தா‌ல் எ‌ளி‌தி‌ல் அழு‌க்கு போகு‌ம்.

துணிகளில் கோந்து பட்டுவிட்டால், அவற்றை வெந்நீரில் ஊர வைத்து துவைத்தால் கறை நீங்கும்.

பா‌த்‌திர‌ங்க‌ளி‌ல் தீ‌ய்‌ந்து போனா‌ல் அ‌தி‌ல் த‌ண்‌ணீரை ஊ‌ற்‌றி கொ‌தி‌க்க வை‌த்து பி‌ன் த‌ே‌ய்‌த்தா‌ல் எ‌ளி‌தி‌ல் போகு‌ம்.


இந்து மதத்தை இழிவுப் படுத்தி பேசியதற்காக பெர்லிஸ் முஃப்திக்கு எதிராக போலீஸ் புகார் !

இந்து மதத்தை இழிவுப் படுத்தி பேசியதற்காக பெர்லிஸ் முஃப்திக்கு எதிராக நேற்று மத்திய போலீஸ் நிலையத்தில் பேரா ஹிண்ட்ராப் பொறுப்பாளர்கள் போலீஸ் புகார் செய்தனர். கடந்த மே 2 ஆம் தேதி யூடியூப் மூலமாக இந்து மதத்தை இழிவுப் படுத்தி பேசிய காணொளி வெளியானதைத் தொடர்ந்து இந்நாட்டில் மத நல் லிணக்கத்திற்கு புறம்பாக செயல்படும் இவரது செயல் குறித்து போலீசார் பாரபட்சமின்றி புலன் விசாரணை மேற்கொள்ளும் படி போலீஸ் புகார் செய்யப்பட்டது என்று பேரா ஹிண்ட்ராப் பேராளர்களுக்கு தலைமை ஏற்றுள்ள நாகேஷ் கிருஷ்ணன் கூறினார். இந்துக்களின் மனம் புண்படும் விதத்தில் அவரது பேச்சு அமைந்துள்ளது. பெர்லிஸ் சமய அறிஞராக உள்ள அவர் இது போன்று பேசியிருப்பது வேதனை யைத் தருவதோடு இவரது இந்த பொறுப்பற்ற பேச்சுக்கு பின்னால் யார் இருக்கிறார்கள் இதன் உள்நோக்கம் என்ன என்பது குறித்து போலீசார் வெளிப் படையாக விசாரணை மேற்கொள்ள வேண்டும் என்று கேட்டுக் கொண்டார். போலீஸ் படைத் தலைவர் இவ்விவகாரத்தை சாதாரணமாக எடுத்துக் கொள்ளாமல் நாட்டில் அமைதியை நிலை நிறுத்துவதற்கு விசாரணை செய்ய வேண்டும் என்றும் புகாரில் கூறப்பட்டுள்ளது.


அனைத்துலக, ஆசிய உடற்கட்டழகர் போட்டியில் சாம்பியன் ஆவேன்!

கோலாலம்பூர், அனைத்துலக, ஆசிய உடற்கட்டழகர் போட்டிகளின் சாம்பியன் பட்டங்களை தற்காப்பேன் என்று தேசிய வீரர் மைக் மகேன் நேற்று கூறினார்.நாட்டின் முன்னணி உடல் கட்டழகர் வீரர்களில் முகமட் ஷாருல் அஸ்மான் மகேன் என்ற மைக் மகேனும் ஒருவராவார். உடல் கட்டழகர் துறையில் தன்னை முழுமையாக ஈடுபடுத்திக் கொண்ட அவர் பல அனைத்துலக போட்டிகளில் பதக்கம் வென்று நாட்டிற்கு பெருமையை தேடித் தந்துள்ளார். ஆசிய ரீதியிலான உடற்கட்டழகர் போட்டியில் இரண்டு முறை சாம்பியன் பட்டத்தை அவர் வென்றுள்ளார். மூன்று முறை இரண்டாவது இடத்தையும், ஒரு முறை மூன்றாவது இடத்தையும் மைக் மகேன் பெற்றுள்ளார். அனைத்துலக ரீதியிலான போட்டியில் இரண்டு முறை இரண்டா வது இடத்தையும், 3 முறை மூன்றாவது இடத்தையும் வென்றுள்ளார். அதே வேளையில் 2016ஆம் ஆண்டுக் கான போட்டி பட்டாயா நகரில் நடைபெற்றது. இதில் களமிறங்கிய மைக் மகேன் தங்கம் வென்றதுடன் ஒட்டு மொத்த சாம்பியன் பட்டத்தையும் தட்டிச் சென்றார். உடற்கட்டழகர் போட் டியில் அனைத்துலக ரீதியில் சாம்பியன் பட்டம் வென்று நாட்டிற்கு பெரு மையை மைக் மகேன் தேடித் தந்துள்ளார். அவரின் வெற்றிகளை அங்கீகரிக்கும் வகையில் 2016ஆம் ஆண்டு தேசிய சிறந்த விளையாட்டு வீரருக்கான விருது அவருக்கு வழங்கப்பட்டது. இவ்வேளையில் ஆசிய உடற்கட்டழகர் போட்டி வரும் ஆகஸ்ட் மாதம் தென் கொரியாவில் நடைபெறவுள்ளது. அதே வேளையில் அனைத்துலக உடற்கட்டழகர் போட்டி அக்டோபர் மாதம் மங்கோ லியாவில் நடைபெற வுள்ளது. இவ்விரு போட்டிகளுக்கும் தயாராகி வரும் முகமட் ஷாருல் அஸ்மான் செய்தியாளர்களிடம் பேசினார். உடற்கட்டழகர் துறையில் அனைத்துலக, ஆசிய போட்டிகளில் முதல் நிலையில் பெற்ற வெற்றி தான் மிகப் பெரிய சாதனையாக உள்ளது. இச் சாதனைகளை தற்காக்க வேண்டும் என்பது என்னுடைய முதன்மை நோக்கமாக உள்ளது. இவ்விரு பட்டங்களையும் தற்காக்கும் வகையில் கடுமையான பயிற்சிகளை மேற்கொண்டு வருகிறேன். முதல் கட்டமாக ஆசிய போட்டியில் வெற்றியை நிலைநாட்ட வேண்டும். எனக்கு சவால் விடுக்கும் பல வீரர்கள் இத்துறையில் உருவாகி விட்டனர். ஆகவே அவர்களின் சவால்களை முறியடித்து வெற்றியை பெறுவேன் என்ற நம்பிக்கை தமக்குள்ளதாக மைக் மகேன் கூறினார். இதனிடையே தேசிய வீரர் ஷசாலி சமாட்டிற்கு பின் உடற்கட்டழகர் பிரிவில் மலேசியாவின் பெயரை ஆசிய, அனைத்துலக ரீதியில் கொண்டு சென்றவர் மைக் மகேன் என் பதும் குறிப்பிடத்தக்கது.


மே.வங்கத்தில் உங்களுக்கு வெற்றி கிடைக்காது.. வேணும்னா ரசகுல்லா கிடைக்கும்.. பாஜ-வை கலாய்த்த மம்தா

கொல்கத்தா:

மேற்குவங்க மாநிலத்தில் உங்களுக்கு வெற்றி எல்லாம் கிடைக்காது, ரசகுல்லா வேணும்னா கிடைக்கும் என பாரதிய ஜனதாவினரை கிண்ட லடித்துள்ளார் மம்தா பானர்ஜி. மேற்கு வங்க முதல்வர் மம்தா பானர்ஜி தக்ஷின் தினாஜ்பூர் மாவட்டத்திலுள்ள பாலுர்காட் மக்களவைத் தொகு தியில் பிரச்சாரத்தில் ஈடுபட்டார் அப்போது பேசிய அவர் மேற்கு வங்கத்தில் தாங்கள் வெற்றி பெற்றால் லட்டு கிடைக்கும் என்று பேசிய மோடியை கிண்டல் செய்தார் மேற்குவங்க மாநிலத்தில் பெரிய எண்ணிக்கையில் வெற்றி பெறுவோம் என்று எண்ணிக் கொண்டிருக்கும் பாஜகவுக்கு ரசகுல்லாதான் கிடைக்கும் என்றார்.

கடந்த 5 ஆண்டுகளுக்கு முன் தன்னை டீ விற்பவராக காட்டிக் கொண்ட மோடி இப்போது தன்னை சவுகிதார் என்று கூறிக்கொள்கிறார் ஆனால் தேர்தல் முடிந்த பின் அவருடன் சவுக்கி(கட்டில்) மட்டுமே இருக்கும் என்றார், ஆந்திரா, கேரளா தமிழ்நாடு போ ன்ற மாநிலங்களில் ஒரு இடத்தை கூட பாஜக பெறாது. மொத்தம் 100 இடங்களைக் கூட பாஜக வெல்லாது. இப்போதே பல அட்டூழியங்களை செய்து வரும் பாஜக மீண்டும் வென்றால் நாம் பேசுவற்கு கூட கட்டுப்பாடு விதிப்பார்கள்.

மேற்கு வங்கத்தில் பாதிக்குப்பாதி இடங்களையாவது பிடிக்க இலக்கு வைத்துள்ளார்கள் பாரதிய ஜனதாவினர் ஆனால் அவர்களுக்கு லட்டுவுக்கு பதிலாக ரசகுல்லாதான் (பூஜ்ஜியம்) கிடைக்கும். கடந்த 2014 ம் ஆண்டு தேர்தலிலாவது 2 இடங்களை வென்றார்கள் ஆனால் இந்த தேர்தலில் ஒரு இடத்தை கூட அவர்கள் பெறப் போவதில்லை என்று மம்தா கூறியுள்ளார்.


போப் ஆண்டவர் பயன்படுத்திய வாகனங்கள் ஏலம்:

போலந்து நாட்டில் கத்தோலிக்க மதத் தலைவரான போப் ஆண்டவர் பயன்படுத்திய வாகனங்கள் ஏலத்தில் விடப்பட்டுள்ளதாக தகவல்கள் தற்போது வெளியாகியுள்ளன. கத்தோலிக்க மதத்தலைவரான போப் பிரான்சிஸ் புகலிடம் கோரி வரும் அகதிகளுக்கு பல்வேறு உதவிகளை செய்து வருகிறார். அகதிகளுக்கு புகலிடம் அளிப்பது மட்டுமில்லாமல் அவர்களுக்கு நிதியுதவியையும் போப் பிரான்சிஸ் செய்து வருகிறார். இந்நிலையில், போலந்து நாட்டில் கத்தோலிக்க தேவாலயம் சார்பில் நடைபெற்ற உலக இளைஞர்கள் தின நிகழ்ச்சியில் போப் பிரான்சிஸ் கலந்துக்கொண்டார். இதனை தொடர்ந்து அடுத்தடுத்து பல்வேறு நிகழ்ச்சிகளிலும் போப் பிரான்சிஸ் கலந்துக்கொண்டார். இதற்காக, அவர் 3 வாகனங்களில் பயணம் செய்துள்ளார். தற்போது இந்த 3 வாகனங்களையும் விற்பனை செய்வதன் மூலம் கிடைக்கும் தொகையை அகதிகளுக்கு செலவிட தீர்மானிக்கப்பட்டுள்ளது. இந்த ஏலமானது கடந்த யூலை மாதமே விடப்பட்டுள்ளது. எதிர்வரும் அக்டோபர் 9-ம் திகதி வரை இந்த 3 கார்களும் ஏலத்தில் இருக்கும். இதுமட்டுமில்லாமல், போப் பிரான்சிஸ் பயன்படுத்திய இந்த 3 கார்களிலும் ”KI POPE", "K2 POPE" மற்றும் "K3 POPE” என்ற பெயர்கள் இடம் பெற்றுருக்கும். மேலும், இக்கார்களில் போப் பிரான்சிஸ் எங்கு பயணம் செய்தார் என்பது உள்ளிட்ட தகவல்கள் அடங்கிய ஆவணங்களும் வழங்கப்படும். தற்போது லெபனான் நாட்டில் புகலிடத்திற்காக காத்திருக்கும் அகதிகளின் மருத்து பயன்பாட்டிற்காக இந்த ஏலத்தொகை பயன்படுத்தப்படும் என தகவல்கள் வெளியாகியுள்ளது.